Lent.az | KULIS - Eldar Quliyev: “Mən o cür xanımlarla heç görüşmürdüm” - MÜSAHİBƏ\nGənclik, dostlar, tələbəlik...\nVə ya, mən vətən üçün nə etmişəm?!\nÇöldə Günəşli may səhəri, telefonun ekranında Eldar Quliyevin adı. Üstəgəl, bir az da narahatlıq. Ki, görəsən, yenə başqa vaxta saxlayacaqmı? O 2017-nin dekabrı, bu da 2018-in mayı. Altı ay edirmi, edir! Yox-yox, bu dəfə hər şey əladır və sualı da özü verir:\n- Nə vaxt gəlmək istəyirsən?\n- Elə indi, bu dəqiqə çıxıb gələ bilərəm.\nEvin yerini nişan verir. Həm də rejissor dəqiqliyi ilə.\n- “Domsovet”in arxasındakı binada oluram. Fikrət Əmirovun heykəlini tanıyırsan? Hə, bax, onun yanındakı bina. Çətinliyin olsa, zəng vur. Aşağıda kitab mağazası var, ordan da soruşa bilərsən.\nMemar dili ilə desək, köhnə Sovet binasının interyeri. Göyün 13-cü qatı. Görüşürük. Rusiyanın hansı kanalına baxdığını unutmuşam. Divardan Toğrul Nərimanbəyovun hədiyyə etdiyi rəsm asılıb. Televizorun səsini alır. Söhbətə Müslüm Maqomayevdən başlayırıq. Blokun girişində əfsanəvi sənətkarın barelyefi var idi: “Müslüm Maqomayev burda yaşamışdır”.\nMən: Müslüm Maqomayevlə dost olduğunuzu bilirdim, qonşu yox...\n(Siqaret. Alışqan səsi.)\nEldar Quliyev APA-ya danışır:\n- Müslümlə qonşuluğumuz təsadüfən olub. Mən biləni, 82-ci il idi. Heydər Əliyev bu binada ona da ev verdi, mənə də. Turabov o biri binada aldı. Amaliya, Toğrul Nərimanbəyov, Yusif Səmədoğluna da bizim binada ev verdilər. Toğrulla Yusif rəhmətə gedib, Amaliya yenə bu binada yaşayır. Qonşu olana qədər Müslümlə tanış idik, sonra olduq dost. Tez-tez görüşürdük. Sonra “Nizami”də bir işlədik. Mən yaşda ondan bir il böyüyəm. Gəncliyimizdə Bakıda bir-birimizi tez-tez görürdük. Demək olar, o vaxt bütün bakılılar bir-birini tanıyırdılar.\nBir küçəmiz var idi: “Torqovı”. Hər bazar günü cavanlar o küçəyə çıxırdı. Mən Moskvada oxuyanda Müslüm birdən tanındı və Sovet estradasını partlatdı. Bizim institutda hamı ona həsəd aparırdı. Mən də fəxr edirdim ki, yerlim, hündürboylu oğlan qəşəng səslə oxuyur. Tələbə vaxtı Moskvada bir-iki dəfə görüşmüşdük. Sonra mən Bakıya qayıtdım. Kampaniyalarda tez-tez görüşürdük, onun konsertlərinə gedirdim.\n- Tələbə qızlar sizə demirdilər ki, bizi Müslümlə tanış elə?\n- (Gülür). Yox, mənə demirdilər. Bilmirəm, niyə. Mən o cür xanımlarla heç görüşmürdüm də. Sonra elə oldu ki, bir blokda yaşadıq. Mən onu “Nizami” filminə dəvət elədim. Bax, belə...\n- Cavanlıqda “Torqovı”da görüşdüyünüz gənclər kimlər idi? Onların içində indi tanınmış adamlar var?\n- Onlar təkcə sənət adamları deyildi. Aralarında alimlər, mühəndislər var idi. Sonralar onların içindən vəzifəli şəxslər də çıxdı. İndi də görüşəndə o vaxtları yada salırıq. Çox yaxşı illər idi. Köhnə Bakının obrazı indiyə qədər mənim gözümün qabağındadır. İttifaq səviyyəsində Bakının nüfuzu çox böyük idi. Neft sahəsində oxumaq üçün hər yerdən tələbələr gəlirdilər. Soruşursan ki, sonralar tanınmış adamlar kimlər oldu? Məsələn, Anar, Fərhad Bədəlbəyli, Fərhad Xəlilov, Azər Paşa Nemətov, Rafiq Quliyev, Rafiq Babayev... Azər Paşanın atası Zəfər Nemətov Gənc Tamaşaçılar Teatrının rəhbəri idi. O vaxt dostlarımızla tez-tez “TYUZ”da tamaşalara baxırdıq. Bu teatr bizim doğma yerimiz idi. Sonralar hərəmiz bir yerə oxumağa getdik.\n- Siz də Moskvada Sergey Gerasimovun kursunu bitirdiniz...\n- Yox, belə oldu ki, mən diplom işinə çıxanda bizim kurs rəhbərimiz dünyasını dəyişdi. Ona görə də diplom işimə Gerasimov rəhbərlik etdi. Onun kursunda cəmi bir il oxudum. Ümumiyyətlə, Moskvada beş il yarım oxudum. O vaxt VQİK-də (Ümumrusiya Dövlət Kinematoqrafiya İnstitutu - C. Zeynallı) təhsil müddəti bu qədər idi. Diplom işindən beş aldım.\n- VQİK-in indiki vəziyyəti necədir? Deyirlər, təhsil səviyyəsi aşağıdır...\n- O vaxtlarla müqayisədə, əlbəttə, zəifdir. O vaxtlar VQİK-də kimlər oxuyurdular? Tarkovski, Andrey Smirnov, Elem Klimov, Şukşin... Bütün kino ulduzları, aktrisalar o vaxt oxuyurdular.\n- Deməli, Şukşin və Tarkovski də sizinlə oxuyub...\n- Yox, Şukşin artıq bitirmişdi. Amma orda yataqxanada yaşayırdı. Müəllimlərin yanında çox böyük hörməti var idi. Yazıçı və aktyor kimi ona hörmət edirdilər. Bizimlə VQİK-də oxuyanlar sonralar Sovet kinosunun liderləri oldular. Tarkovski də məndən əvvəl oxumuşdu. Beş il qabaq. Amma mənimlə bir vaxtda diplom işini çəkirdi. Qayda belə idi ki, diplom işini kim müdafiə edirdisə, bütün institut gəlirdi. Zal 500-600 nəfər tuturdu. Biz görürdük ki, yuxarı kurslar necə müdafiə edirlər, hansı filmləri çəkirlər. Tarkovski ilə tanışlığımız, salam-kalamımız var idi.\nKonçelovski ilə də o cümlədən. Mixalkov tez-tez gəlirdi. O vaxt hələ aktyorluqda oxuyurdu, sonra gəldi rejissorluğa.\n- Moskvada qalmaq şansınız var idi?\n- O vaxtlar Moskvada qalmaq az adama nəsib olurdu. Amma sonralar dəvət etdilər, getmədim. Ona görə ki, iki balaca qızım var idi. Moskvada onlara tərbiyə vermək çətin olardı. Getmədiyimə də peşman deyiləm. Mən azərbaycanlıyam. Bunu yaddan çıxarmaq olmaz. Məşhur deyim var: soruşma ki, vətən mənim üçün nə edib? Özünə sual ver: mən vətən üçün nə etmişəm. Bu, hamımızın borcudur. Bunu heç vaxt unutmamışam, bu gün də unutmuram. Mən bu torpağa, bu şəhərə borcluyam. O borcu qaytarmalıyam.\nI seriyanın sonu\nKino və kinostudiya narahatlığı...\nBir də teatrda tamaşa hazırlamaq arzusu...\nEldar Quliyev Mədəniyyət və İncəsənət Universitetinin ustad müəllimi kimi illərdir dərs deyir, gənc rejissorlar yetişdirir. İndi tələbələrinin diplom işi çəkən vaxtıdır. “Evimə gəlirlər, onlarla hər gün görüşürəm”, deyir.\n- Özü də, hamısını bir yerə yığmıram, - Yenə alışqan səsi, tütün közərtisi - ssenari üzərində təkbətək işləyirik. Necə çalışmaq lazımdır, onu müzakirə edirik. Kinorejissorluq individual sənətdir. Ona görə də hamısını bir yerə yığıb eyni şeyi danışmaq olmaz. Düzdür, elə dərslər var, bir yerdə keçirilir. Məsələn, kino tarixi, kino ustaları, kino məktəbləri və s.\n- Tələbələrinizin bilik və istedad səviyyəsi ilə bağlı narahatlığınız varmı?\n- Narahatlıq həmişə var. Həyat kiməsə təbəssüm göstərir, kiməsə yox. Baxın, hər il Konservatoriya neçə-neçə tələbə buraxır. Amma indiyə qədər Qara Qarayev yoxdur. Kinoda da belədir. Hər il kinorejissorluğu beş-altı nəfər bitirir. Amma demək çətindir ki, onların içində Tarkovski var. Bu uşaqların iş qabiliyyətlərini açmaq lazımdır. Mənim məqsədim onlardan ziyalı insan formalaşdırmaqdır. İndi dünya qarmaqarışıqdır. Onlar xaricdə olanda öz fikirlərini çatdırmağı, bizim tariximizdən, bu günümüzdən danışmağı bacarmalıdırlar. Həmin uşaqları tanımayan adam deməlidir ki, belə tərbiyəsi varsa, deməli, azərbaycanlıdır. Eyni zamanda tələbələrə baxmaqları zəruri olan rejissorların kimliyini deyirəm. Məsələn, Fellini. “Səkkiz yarım”, “Kabiriyanın gecələri”, “Amarkord” və s. filmləri.\nFellini mənim də müəllimim olub. Onun filmlərinin hər biri ayrıca kursdur. Tələbələrə deyirəm, gələcəkdə tanınmış rejissor olsanız da, ildə bir dəfə “Səkkiz yarım” filminə baxın. Felliniyə hər baxanda təzə nəsə tapırsan. Və təəccüblənirsən: bunu necə etmək olar? Yaxud Tarkovskiyə, Bondarçuka, Konçelovskiyə mütləq baxmalıdırlar. Bizim filmlərə baxmağın nə qədər vacib olduğunu isə deməyə ehtiyac yoxdur. Həsən Seyidbəyli, Rasim Ocaqov, Tofiq Tağızadə, Şamil Mahmudbəyov, Hüseyn Seyidzadə... Bunların hər biri bir məktəbdir və onlardan öyrənmək lazımdır. Tələbələrə həmişə deyirəm ki, filmlərə baxmaqla bərabər çoxlu kitab oxuyun. Ədəbiyyatı bilməyən adam kinorejissor ola bilməz. Mən yaxşı filmlərə baxın deyəndə, indi çəkilənləri nəzərdə tutmuram.\n- Komediya filmlərini deyirsiniz?\n- Komediya filmləri də var, o biriləri də. Onları çəkənlər gərək birinci kursdan başlayıb kinonu öyrənsinlər. Hamısı hesab edir ki, rejissor ola bilərlər. Başa düşürəm ki, kinonu sevirlər, çəkmək istəyirlər. Amma sevmək və istəmək hələ azdır. Oxumaq, öyrənmək lazımdır. Ayrı cür olmaz! Bu mövzuda çox danışmaq istəmirəm. Bu gün film çəkən rejissorların içində istedadlı olanları da var. Amma bizdə elə rejissorlar var, onları kinoya yaxın buraxmaq olmaz. İnsan kinoya həyatını verməlidir. Kinorejissor həm yazıçı, həm rəssam, həm operator olmalıdır. “Motor” deməklə, kino çəkmək olmaz.\n- Teatrda tamaşa hazırlamaq istəyiniz necə, olubmu?\n- Həmişə olub! Vaxtilə Turabov dəvət edirdi ki, gəl, gəl... Qorxurdum! İstəyirdim, amma qorxurdum.\n- Hə. Qorxurdum ki, bəlkə teatrı axıra qədər bilmirəm. Mən institutda böyük bir tamaşa hazırladım. Aktyorlar üçün diplom işi idi. Belə bir müəllif var: Jan Anuy. Onun “Janna Dark” haqqında yazdığı pyesə vurulmuşdum.\nTeatr belədir ki, hər gün nəyisə dəyişmək olur. Kino belə deyil. Teatrda nə istəsən, eləmək olar. Amma bu o demək deyil ki, ağlına nə gəlir, onu da elə. Baxış, rakurs fərqli olur. Bir tamaşanı Stanislavski də hazırlayır, Meyerxold da. Amma böyük fərqləri olur. Mən indi teatrlarda tamaşalara baxıram. Hesab edirəm ki, Azər Paşa Nemətov çox maraqlı işlər görür, çox yaxşı tamaşalar hazırlayır. O, vaxtilə kinoya gəlmək istəyirdi. Amma mən məsləhət görmədim. Dedim, sən teatr rejissorusan, bu işi bilirsən, bacarırsan. Hətta dedim, mən də teatrda işləmək istərdim, amma sənin kimi bilmirəm və bacarmıram. Azər Paşanı kinoya qoymadım, yaxşı da elədim. (Gülür). Əvəzində indi çox gözəl tamaşalar hazırlayır. Bundan başqa çox yaxşı da müəllimdir. Tələbələrini teatra dəvət edib, onunla bir yerdə işləyirlər, ondan öyrənirlər.\n- Filmlərinizin tənqidçiləri kimlər olub?\n- Məni tərifləyən az olub. Əsas tənqid ediblər. Amma deyim ki, filmlərimi hamıdan çox özüm tənqid etmişəm. Həm də bütün filmlərimi sevirəm. Öz qəhrəmanlarımı sevməsəydim, alınmazdılar. Hər filmdə ürək ağrımalıdır. Ağrımasa, deməli, tamaşaçını aldadırsan.\n- “Dərvişin qeydləri”ndən sonra tammetrajlı film çəkməmisiniz. Səbəbi nədir?\n- Xəstə idim, ona görə. Amma çəkmək fikrim var. Allah qoysa, çəkəcəm də.\n- Haqqında danışmaq istərdiniz?\n- Yox! Mən gələcəkdən danışmağı xoşlamıram. Bu, mənə düşmür. Ssenari üzərində işləyirəm. Nə istədiyimi də bilirəm.\n- Vaxtilə işlədiyiniz aktyorların heç biri həyatda yoxdurlar...\n- Aktyor axtaranda həmişə gözümün qabağına Turabov, Yaşar Nuri, Həsən Məmmədov gəlir. İndi də yaxşı aktyorlar var. Amma onlar yaxşı rejissorun əlinə düşməlidirlər ki, korlanmasınlar. “Azdrama”nın, Rus Dram Teatrının tamaşalarına baxıram. Yaxşı gənc aktyorlar var. Onların yetişməsi üçün yaxşı dramaturgiya da lazımdır. Biz Fuad Poladovu itirdik. Onun bizim teatrda öz yeri var idi.\nFuad çox maraqlı insan, çox maraqlı aktyor idi. “Dərvişin qeydləri” filmimdə onu çəkmişdim. Çox heyf, sonuncu rolu oldu. Fuadla işləmək çox maraqlı idi.\n- Eldar müəllim, gənc aktyorların yaxşı rejissor əlinə düşməsi üçün filmlər çox çəkilməlidir. Filmlərin çox çəkilməsi isə böyük vəsait deməkdir. Bizim kinonun əsas problemlərindən biri də "Kino haqqında" qanunun hələ də qəbul olunmaması deyilmi?\n- Bu, zəruri məsələdir, böyük ehtiyac var. Vaxtilə bütün Şərqdə bizim kinostudiya kimi studiya yox idi. “Babək”in, “Nizami”nin, “Nəsimi”nin, “Dədə Qorqud”un çətin dekorasiyaları kinostudiyada hazırlanıb. Belə kinostudiyanı itirmək olmaz. O studiya nəsildən nəslə keçməlidir. Biz indiyə qədər çox sənətkarı itirmişik. Amma onların əvəzinə yenilərini yetişdirməliyik. Bunun da yolu çox filmin çəkilməsindən keçir.\n- Film çəkmək üçün isə vəsait lazımdır...\n- Bəli, lazımdır. Milli Kitabxananı, Konservatoriyanı bağlamaq olar? Xeyr! Bu bizim mədəniyyətimizdir. Kino ilə dünyaya özümüzü tanıtdırırıq. “Arşın mal alan” filmi ilə bizim aktyorlar, musiqimiz dünyaya tanındı. İndi bizdə kinoya pul qoyan istəyir ki, bir ilin içində çəkilən xərc geri qayıtsın. Belə ola bilməz. Kinoya böyük investisiya lazımdır. Kino mədəniyyətini qorumaq və gələcəyə ötürmək bizim borcumuzdur.\n- Bu gün İran və Türkiyə kinosu böyük inkişaf yolundadır. Əsgər Fərhadi iki dəfə “Oskar” mükafatı alıb. İran və türk rejissorların filmləri ən nüfuzlu kino festivallarında qalib olur. Bütün bu prosesləri izləyə bilirsiniz?\n- Məlumatım var. Təəssüf ki, Əsgər Fərhadinin filminə baxa bilməmişəm. Mənim üçün Lars fon Trier maraqlıdır. Heyf ki, indi Berqman kimi rejissor yoxdur. Trier ona görə mənə maraqlıdır ki, öz kino dilini axtarır. İran filmlərinin bu uğurlarına sevinirəm. Mohsen Maxmalbafın özü ilə bərabər həyat yoldaşı və qızı da rejissordur. Son İran filmlərini ona görə görməmişəm ki, ekranlarda yoxdur. Filmə ekranda, tamaşaçı ilə bir yerdə baxmaq lazımdır. Televizorda tək oturub baxmaq... Bu, kino deyil.\n- Müasir rus kinosunu necə, izləyə bilirsiniz?\n- Andrey Zvyaginsevdir də, başqa kim var? Onun hansı filmlərinə baxıbsan?\n- “Yelena” və “Leviafan”. Səhv etmirəmsə, yaxşı filmlərindən biri də “Qayıdış”dır...\n- Ruslarda bir də Konçelovskidir. Vəssalam. Andrey Zvyaginsev sözsüz ki, maraqlı insandır, sənətkardır.\n- Müasir rus filmlərində daha çox sosial problemlər və insanların iradə azadlığı qabardılır…\n- Onlardan həyat bunu tələb edir. Timur Bekmammedov Qazaxıstandandır, Moskvada yaşayır. Mənim xoşuma gəlmir onun filmləri. Hollivud bir-iki film üçün onu dəvət edib.\n- Moskvanın kino mühitində ermənilər həmişə yaxşı vəzifələrdə çalışıblar. İndi vəziyyət necədir?\n- Xeyr, vaxtilə belə olmayıb. Amma indi var. Bütün kanallarda bir-iki erməni tapılır. “Mosfilm”in direktoru Karen Şaxnazarov ermənidir. Bir gün də Yerevanda yaşamayıb. Atası bakılıdır. Mən onu hələ institutdan tanıyıram.\nİki bacının aqibəti;\nMəkkə və Yerusəlim ziyarəti...\n- Ayna Sultanova haqqında danışmağınızı istəyirəm. Bu məsələ ilə bağlı sizə suallarım var…\n- Niyə birdən-birə Ayna Sultanova yadına düşdü?\n- Bu yaxınlarda Sabir Gəncəlinin məhkum qadınlar haqqında kitabını oxudum. Ayna Sultanovanın sizin atanız Tofiq Quliyevin xalası olduğunu biləndə, xeyli təəccübləndim. Bu faktı bilmirdim…\n- Ayna Sultanova ata tərəfdən nənəmin bacısıdır. Doğma bacısı. Mən uşaq olanda nənəm onun haqqında mənə danışırdı. Nənəm Ali Məhkəmənin üzvü olub. Sonra Ayna Sultanova Ədliyyə Komissarı olanda nənəmə, yəni bacısına deyib ki, mən nazirəm, bir yerdə işləyə bilmərik, sən gərək burdan çıxasan. Nənəm danışırdı ki, Ayna ona deyib, iki bacı bir sənətdə işləyə bilməz. Yəni vicdanlı idilər də! Düzdür, nənəm işindən oldu, amma məhz bu məsələ onu güllələnməkdən xilas elədi. Onu da deyim ki, nənəm Ayna Sultanovadan bu məsələyə görə incimişdi. Demişdi ki, burdan çıxıramsa, ümumiyyətlə, işləməyəcəyəm. Belə də oldu. İşdən çıxıb evdə oturdu, uşaqları ilə məşğul oldu. Mənim Ayna Sultanovanın oğlu Volodya ilə çox yaxşı münasibətim var idi.\n- Ayna Sultanova ona bu adı Vladimir Leninin (Vlad+Len) şərəfinə qoymuşdu, hə?\n- Hə, doğrudur. Vladlen idi adı. Ayna Sultanova həbs olunanda anasını da həbs etmişdilər. Sonra Qazaxıstanda öldü. Stalin öləndən sonra Ayna Sultanovaya münasibət dəyişdi. Heykəlin açılışında mən də iştirak etdim. Musabəyovun heykəlinin açılışını da xatırlayıram.\n- Musabəyovun heykəlini götürdülər, Ayna Sultanovanın isə abidəsinə dəyməyiblər...\n- Hələ qalır. Kim bilir, sabah nə olacaq?\n- Belə görünür ki, götürməyəcəklər...\n- Allah eləsin! 30-cu illərdə sürgün olunanlar 50-ci illərdə Bakıya qayıtdılar. Yadımdadır ki, hamısı nənəmin yanına gəlirdilər. Çünki sürgün olunmayan tək nənəm idi. Mən onda balaca idim, ona görə deyə bilmərəm ki, nə danışırdılar.\n- Sizin haqqınızda kitab yoxdur. Bunun səbəbi nədir?\n- İstəmirəm. Nizami deyir ki, kim mənim haqqımda maraqlanacaqsa, heç nə lazım deyil, mənim kitablarımı oxusun, hər sətirdə mən özüm varam. İndi kim mənim haqqımda maraqlanmaq istəyirsə, filmlərimə baxsın. Mənə çoxdan kitab təklif olunub. Özü də Moskvadan. Dedim, lazım deyil.\n- Amma Tofiq Quliyev və Müslüm Maqomayev haqqında olan kitabları rəfin yuxarı hissəsinə qoymusunuz.\n- Hə, noolar? Orda olmaqları daha yaxşıdır.\n- Tofiq Quliyev filmləriniz haqqında nə deyirdi?\n- Baxırdı, amma heç nə demirdi. Mənim haqqımda nə düşündüyünü deyə bilmərəm. Ola bilər, kimlərəsə deyib. Heç bir filmdə mənimlə işləməyib.\n- Gərək siz təklif edərdiniz...\n- Hə. “Babək”i Həsən Seyidbəyli çəkməli idi. Tofiq də bəstəkar idi. Sonra Həsən Seyidbəyli xəstələndi, imtina etdi. Moskvadan istədilər ki, mən çəkim. Güclə adımı ora saldılar.\n“Tofiq Quliyev zəng elədi ki, filmdən imtina edir”\nÇünki tarixi film çəkmək çətin idi. İşə başladım. Həsən Seyidbəyli kimi yığmışdısa, bütün qrup işdə qaldı. Tofiqdən başqa. O mənə zəng elədi ki, imtina edirəm. Dedim, bu düz çıxmaz, deyəcəklər, oğlu rejissor oldu, atasını çıxardı. Dedi, yox, Həsən mənim dostumdur, o gedirsə, mən də getməliyəm.\nSiz atanızdan incimədiniz?\n- Yox-yox. Daha sonra Polad Bülbüloğlu ilə işlədim. Ona qədər Poladla 3-4 film işləmişdim. Tofiq Quliyev mənə demişdi ki, niyə Poladın qarşısına keçim? Siz cavansınız, bir-birinizi yaxşı başa düşürsünüz, ona görə də Polad olsun.\nHaşiyə: Eldar Quliyev atası haqqında danışanda onun yalnız adını çəkir. Bunun səbəbini vaxtilə qonaq olduğu verilişlərdən birində demişdi. Səbəbini bildiyimə görə ona əlavə sual verməyə ehtiyac görmədim. Vaxtilə dediklərindən kiçik sitat:\n“Mən məktəbdə oxuyanda Tofiq Moskvada oxuyurdu, işləyirdi. Sonra Lətif Səfərov onu “Bəxtiyar” filminə çağırdı. İlk vaxtlar Bakıda mehmanxanada qalırdı. O, Bakıya qayıdıb ev alanda mən artıq Moskvada oxuyurdum. Bizim yollarımız bir gəlmədi. Mən onu da, anamı da adı ilə çağırırdım. Məni nənəm böyüdüb, ona görə də ona ana deyirdim. Ata isə heç vaxt, heç kimə deməmişəm”.\nBu da son. Kino dili ilə desək, final. Eldar Quliyevdən dinə münasibəti haqqında soruşuram. Həvəslə danışır. Həm də fikrə gedib, uşaqlıq illərini xatırlayır. Görünür, doğru deyirlər: ömrün bütün yaşlarında uşaqlıq insanın yeganə sığınacaq yeridir. Bunu təkcə Eldar Quliyevin öz uşaqlığına münasibətində demirəm. Həm də min kilometrlərlə uzaqlarda olan nəvələr üçün darıxan babanın uşaq və uşaqlıq həsrətini hiss edib deyirəm.\nBeş-altı yaşım olanda Təzə Pirin yanında yaşayırdıq. şaxsey-vaxsey olanda nənəm məni ora aparırdı. İndiyə qədər yadımdadır ki, beş yaşımda Təzə Pirin həyətində sinə vurmuşam. Nənəm dindar idi. Ona görə də müsəlmanlığın bütün adətlərini mənə öyrədirdi. Təzə Pirin həyəti o vaxt indiki kimi deyildi. Orda futbol oynayırdıq. Məsciddə gündə beş dəfə azan oxunanda evimizdə eşidərdik. Ona görə də Allaha həmişə inanan adam olmuşam. Bütün ömrüm boyu adətləri unutmamışam. Öz uşaqlarıma da deyirəm ki, adətlərinizi unutmayın. Qızımın biri Moskvada, o biri Amerikada yaşayır, amma zəng edirəm ki, Novruz, Ramazan bayramlarını necə lazımdırsa, qeyd edin. Nəvələrim məktəbdə oxuyurlar deyə, tətil olanda Bakıya gəlirlər. Məndən uzaqdadırlar. Ona görə hamısının şəklini yuxarıdan asmışam. Üç qızdır. Darıxıram onlar üçün”.\n- Soruşursan ki, nə vaxtsa Məkkəni ziyarət etmək niyyətim olub? Əlbəttə! Məkkədə və Yerusəlimdə olmaq arzum olub. Amma ziyarət vaxtı getmək istəmirəm. Tək getmək, oturub fikirləşmək lazımdır. Bütün hissləri onda qəbul etmək olar. Yanında minlərlə adam varsa, deməli, turistsən. Allah qoysa, ziyarətə getmək bəlkə qismət oldu...\n5528 dəfə oxunub


Ana Səhifə Banner İstirahət günü hava necə olacaq?\nYeni Çağ Media Qrupu – Yanvar 16, 2016 - 15:20\nBakıda 10-12 dərəcə isti gözlənilir\nYanvarın 17-də Bakı və Abşeron yarımadasında hava şəraitinin dəyişkən buludlu olacağı, arabir tutulacağı gözlənilir. Əsasən səhər və axşam yarımadanın bəzi yerlərində yağış yağacağı ehtimalı var. Mülayim cənub-qərb küləyi gündüz arabir güclənəcək.\nEkologiya və Təbii Sərvətlər Nazirliyinin Milli Hidrometeorologiya Departamentindən verilən xəbərə görə, havanın temperaturu Abşeron yarımadasında gecə 3-5, gündüz 8-13 dərəcə, Bakıda gecə 3-5 dərəcə, gündüz 10-12 dərəcə isti olacaq.\nYanvarın 17-də Azərbaycanın rayonlarında hava şəraitinin əsasən yağmursuz keçəcəyi, lakin gecə və səhər bəzi yerlərdə duman, şərq rayonlarında isə yağıntılı olacağı ehtimalı var. Cənub-qərb küləyi ayrı-ayrı yerlərdə arabir güclənəcək. Havanın temperaturu Aran rayonlarında gecə 0-5 dərəcə, gündüz 8-13 dərəcə isti, dağlarda gecə 3-8 dərəcə şaxta, gündüz 5-10 dərəcə isti olacağı gözlənilir.


Müflis Bankların ləğvində koorrupsiya təhlükələri – Vəkil\nİqtisadiyyat Manşet Müflis Bankların ləğvində koorrupsiya təhlükələri – Vəkil 02.12.2016\nMüflis Bankların ləğvində koorrupsiya təhlükələrinin qarşısını almaq üçün Palata kreditorların ümumi yığıncağını yaratmalıdır, əks təqdirdə… Bu gün Maliyyə Bazarlarına Nəzarət Palatasına məktub göndərmişəm. Təklif etmişəm ki, hazırda gizli şəkildə ləğvetmə prosesi gedən 10-dan çox müflis bankda şəffaflığın və qanunçuluğun təmin edilməsi üçün kreditorların ümumi yığıncağı və komitəsi yaradılsın. Kreditorlar dedikdə sığortalanmamış əmanətlərin sahibləri, müflis bankda pulu qalmış saihibkar və hüquqi şəxslər ehtiva olunur. Onların sırasında xarici vətəndaşlar və şirkətlər (hətta banklar) də az deyil. Müflis bankda nə baş verdiyini bilmirlər, ləğvetmə prosesinə təsir etmək imkanından məhrumdurlar.\nÇünki bankların ləğvedicisi olan Əmanətlərin Sığortalanması Fondu üzərində heç bir real təsiredici nəzarət yoxdur. İstədiyini edə bilər: rüşvət ala, bankın pulunu mənimsəyə, gəlirləri azalda, xərcləri isə şişirdə bilər və s. Məsələn, Fond qiymət fərqini mənimsəmək niyyəti ilə bankın əmlakını dəyər-dəyməzə sata, bankın borcluları ilə əlbir olaraq kreditlərin qaytarılmasında aşağıdakı pozuntulara yol verə bilər: borclularla bank üçün əlverişsiz barışıq sazişlərinin bağlanılması, onlara qarşı məhkəmə proseslərinin bilərəkdən səhv aparılması, iddia müddətlərinin buraxılması və s. və i.a. Digər tərəfdən, ləğvedici süni şəkildə inzibati və digər xərclərini artıra, o cümlədən lüzumsuz işçi qüvvəsi saxlaya və satınalmalarını şişirdə bilər, həmçinin onu rüşvətlə maraqlandırmış bir qisim kreditorlara digərləri qarşısında üstünlük verə bilər və s. və i.a.\nQabaqcıl dünya təcrübəsi göstərir ki, müflis bankda ləğvetmə prosesinin düzgün aparılmasının bir yolu var: ləğvedici üzərində kreditorların ümumi yığıncağının və həmin yığıncağın qurumu olan kreditorların komitəsinin nəzarəti. Müflis bankın ləğvedicisi ilk növbədə kreditorların maraqlarına xidmət etməlidir. Buna görə də kreditorların ümumi yığıncağı (komitəsi) aşağıdakı səlahiyyətlərə malik olmalıdır: ləğvedicidən bütün məsələlərlə bağlı hesabat tələb etmək, ləğvedicinin büdcəsini təsdiq etmək, ləğvediciyə etimadsızlıq göstərmək, ləğvedicinin iri əqdlərinə razılıq vermək və s.\nƏslində, “Müflisləşmə və iflas haqqında” Qanunumuz bu imkanların çoxunu verir. Lakin həmin Qanun bankların müflisləşməsinə şamil olunmur. Vaxtilə Mərkəzi Bank “Banklar haqqında” Qanunu elə yazıb ki, bankların müflisləşməsi əlahiddə (gizli və kreditorları oyundan kənar vəziyyətdə qoymaqla) qaydada həyata keçirilsin. Belə ki, kreditorların müflis bankın vəziyyəti, gəlir və xərcləri haqda məlumat almaq, hətta ləğvedicinin məhkəməyə təqdim etdiyi hesabatla və ləğv planı ilə tam tanış olmaq hüququ belə təsbit edilməyib. “Banklar haqqında” Qanunun 75.2-ci və 83.2-ci maddələrində deyilir ki, hesabatın yalnız ümumi xarakter daşıyan məlumatları, ləğv planı isə bank sirri məlumatları istisna olmaqla tanışlıq üçün kreditorlara təqdim edilir. Nəzərə alsaq ki, banka qarşı demək olar ki, bütün tələblər bank sirrini təşkil edir, belə çıxır ki, əslində kreditorlara heç nə təqdim edilmir.\n“Müflisləşmə və iflas haqqında” Qanunumuzun 25-ci maddəsi ləğvedici tərəfindən müflis şirkətin aktivlərinin satılması üçün ən şəffaf üsul müəyyən edir – açıq hərrac. “Banklar haqqında” Qanunun 74-cü maddəsi isə ləğvediciyə müflis bankın əmlakı ilə istədiyi kimi və faktiki nəzarətsiz davranmağa, o cümlədən satmağa imkan verir.\nƏn əsası isə “Banklar haqqında” Qanunun 86-cı maddəsində kreditorların ümumi yığıncağının və komitəsinin yalnız ləğvedicinin təşəbbüsü və Palatanın razılığı ilə məhkəmə qərarı ilə yaradıla bilməsinin nəzərdə tutulmasıdır. Belə çıxır ki, Fond üzərində belə nəzarətçinin olmasını istəməsə (kim istəyər ki?), kreditorların ümumi yığıncağı və komitəsi yaradıla bilməz və kreditorların özü belə təşəbbüslə çıxış edə bilməz. Digər tərəfdən, həmin maddəyə əsasən həmin yığıncağın və ya komitənin vəzifələri və səlahiyyət dairəsi də məhkəmə tərəfindən müəyyən olunur. Halbuki, belə məsələlər elə Qanunun özündə dəqiq göstərilməli idi.\nBeləliklə, bankların iflas proseduru “Banklar haqqında” Qanunda tamamilə kreditorların maraqlarına və qabaqcıl dünya təcrübəsinə zidd şəkildə təsbit olunub. Faktiki olaraq Qanunun sözügedən müddəaları “Normativ hüquqi aktlar haqqında” Konstitusiya Qanununun 1.0.24-cü maddəsinə əsasən “korrupsiya təzahürləri üçün şəraitin yaranmasına kömək edən müddəalar”dır. Buna görə də qanunvericilik Palatanın təşəbbüsü ilə təcili təkmilləşdirilməldir.\nLakin qanunvericiliyin təkmilləşdirilməsi prosesi zaman tələb edir, ləğvetmə prosesləri isə artıq gedir və kreditorların maraqları nəzərə alınmır. Buna görə də Palataya təklif etmişəm ki, özü ləğvetmə prosesində olan bütün müflis banklarda geniş səlahiyyətlərə malik olan kreditorların ümumi yığıncağını və komitəsini yaratsın.\nÜmumiyyətlə, yaxşı olardı ki, Palata şəffaflıq məsələsində bayraqdar olsun. Məsələn, ləğvetmə prosesində olan bütün banklara dair məhkəmə qərarlarını, hesabatları, ləğv planı və digər məlumatları açıqlasın. Misal üçün “Banklar haqqında” Qanunun 71.1-ci maddəsinə əsasən ləğvedicinin əmək haqqı məhkəmə tərəfindən Palatanın təklifi əsasında təyin edilir. Axı niyə Palata bu məlumatı açıqlamasın ki, kreditorlar onların hesabına ləğvediciyə nə qədər vəsait ödənildiyini bilməsinlər?\nBu qədər bankın iflasa uğramasında bank sahiblərinin və inzibatçılarının mənfi rolu, yol verdikləri pozuntuları, hüquqazidd əqdləri xüsusi yer tutur. Həmin banklara dair bütün məlumatların kreditorlara açıqlanması imkan verərdi ki, kreditorlar özləri bu barədə nəticəyə gəlsin və lüzum gördükləri halda təqsirkar şəxslərə qarşı iddialar qaldırsın. Bununla da həm kreditorların maraqları təmin olunar, həm dövlət vəsaiti az xərclənər, həm də bank sisteminə etimad artardı.\nÜmumiyyətlə, bu məsələlərin həlli ilk növbədə bank sisteminə etimadın artmasına səbəb olacaq. Buna görə də ümid edirəm ki, Palata təkliflərimi qəbul edəcək. Əks təqdirdə, müflis bankların ləğvetmə prosesinin sırf korrupsion maraqlara xidmət etməsi haqda şübhələr, bank sistemimizə etimadsızlıq yalnız artacaq.\nP.S. Kreditorların ümumi yığıncağının və komitəsinin yaradılması üçün kreditorların nə etməsi və bunun onlara nə verəcəyi barədə günün ikinci yarısında ayrıca yazacağam.\n← Arif Hacılı: “Əhalinin 95 %-i daha çətin duruma düşəcək”\nİslam Kərimov: Anam ev həbsindədir →


"Turanbank" 5 milyon borc götürdü » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\n"Turanbank" 5 milyon borc götürdü\nTuranBank və EMF Mikromaliyyə Fondu arasında Kiçik və Orta sahibkarlığın (KOS) maliyyələşdirilməsini genişləndirmək məqsədilə 5 milyon ABŞ dolları həcmində kredit sazişi imzalanıb. Cəlb edilən vəsait kiçik və orta biznesin maliyyələşdirilməsinə yönəldilməklə sahibkarların maliyyə resurslarına çıxış imkanlarını daha da genişləndirəcək.\nİndex.az xəbər verir ki, TuranBank KOS-un maliyyələşdirilməsi üzrə beynəlxalq kredit xətlərinin cəlb edilməsi istiqamətində əməkdaşlıq əlaqələrini uğurla inkişaf etdirir. Bankımız Beynəlxalq Maliyyə Korporasiyası (İFC), Avropa Yenidənqurma və İnkişaf Bankı (EBRD), Qara Dəniz Ticarət və İnkişaf Bankı (BSTDB), ECO Ticarət və İnkişaf Bankı (ECO TDB) və.s kimi nüfuzlu maliyyə təşkilatları ilə Kiçik və Orta sahibkarlıq layihələri üzrə birgə əməkdaşlıq edərək qeyr-neft sektorunun davamlı inkişafına ciddi dəstək olur.\nEMF Mikromaliyyə Fondu inkişaf etməkdə olan ölkələrdə maliyyə əlçatanlığını təşviq etmək üçün bir vasitə olaraq 2008-ci ildə təsis edilmişdir. Fond perspektivli, məsuliyyətli, gəlirli və davamlı kiçik və orta biznesləri dəstəkləyir.\n1992-ci ildən etibarən fəaliyyət göstərən TuranBank 17 xidmət şəbəkəsi ilə fərdi və korporativ müştərilərin xidmətindədir.


ŞEYXÜLİSLAM HACI ALLAHŞÜKÜR PAŞAZADƏ\nQafqaz Müsəlmanları İdarəsinin 12-ci Şeyxülislamı Allahşükür Hümmət oğlu Paşazadə ümumdünya şöhrətli dini lider və ictimai xadim, beynəlxalq aləmdə, xüsusilə İslam dünyasında yüksək nüfuza malik şəxsiyyətlərdəndir. XX-XXI əsrin qlobal problemlərinin həlli sahəsində dini, elmi və ictimai-siyasi potensialı ilə təqdirəlayiq fəaliyyətlər göstərən Allahşükür Paşazadə bütün Qafqaz bölgəsi və Azərbaycan müsəlman konfessiyasının ali dini rəhbəridir.\nŞeyxülislam Allahşükür Hümmət oğlu Paşazadə 1949-cu il avqustun 26-da Azərbaycan Respublikası Lənkəran rayonunun Cil kəndində anadan olmuşdur. O, orta məktəbdə oxumaqla yanaşı yerli ruhanilərdən dini təhsil almağa müvəffəq olmuşdur. 1968-1970-ci illərdə Özbəkistan Respublikasının Buxara şəhərində “Mir-Ərəb” mədrəsəsində təhsil alan Allahşükür Paşazadə 1971-ci ildə İmam əl-Buxari adına Daşkənd İslam İnstitutunun ilahiyyat fakültəsinə daxil olmuş və 1975-ci ildə bu ali ruhani təhsil ocağını müvəffəqiyyətlə bitirərək tam dini təhsilə yiyələnmişdir.\nAli təhsilini başa vurduqdan sonra Azərbaycana qayıdan Allahşükür Paşazadə 1975-ci ildən Qafqaz Müsəlmanları İdarəsində məsul katib vəzifəsində çalışmış, 1978-ci ildə isə Təzəpir məscidinin axundu və Qafqaz Müsəlmanları İdarəsinin sədrinin müavini seçilmişdir. 1980-ci ildə Qafqaz Müsəlmanları İdarəsinin sədri seçilərək Şeyxülislam rütbəsi almışdır, eyni zamanda Qafqaz Müsəlmanları İdarəsi Qazılar Şurasının sədridir.\nŞeyxülislam Allahşükür Paşazadənin elmi-dini və ictimai-siyasi xadim kimi fəaliyyətini tarixi kəsimlərin real göstəriciləri və faktların ardıcıllığı müstəvisindən dəyərləndirmək lazımdır. Belə ki, sovet dövlətinin ateist rejimi illərində dini idarənin rəhbəri seçilən gənc Şeyxülislamın, müsəlman dünyasının bayraqdarı missiyasını Azərbaycan dövlətinin müstəqillik dönəminə qədər gətirib çatdırması – böyük bir tarixin salnaməsi sayılmalıdır.\nHər şeydən əvvəl qeyd etmək lazımdır ki, şeyxülislamlıq dönəminin ilk çağları sovet rejiminin gərgin kolliziyalı illərinə təsadüf etdiyindən, Allahşükür Paşazadə müxtəlif siyasi hadisələrin real şahidi və aktiv iştirakçısı olmuşdur. Sovet ordusunun Əfqanıstana qoşun yeritdiyi illərdə, o əfqan ruhani liderləri ilə danışıqlarda iştirak etmiş, sülhməramlı tədbirlərin bilavasitə təşkilatçısı və təbliğatçısı kimi tanınmışdır. Şeyxülislam A.Paşazadənin təşəbbüsü və İslam Konfransı Təşkilatının himayəsi ilə 1986-cı ildə Bakıda “Müsəlmanlar sülh uğrunda mübarizədə” beynəlxalq İslam konfransı keçirilmiş, konfransın işində dünyanın 60 ölkəsindən 600-dən çox nümayəndə iştirak etmişdir. Təşkilatçılıq qabiliyyəti yüksək dəyərləndirilən Şeyxülislam həzrətləri 1987-ci ildə Moskvada “Nüvə silahsız dünya, bəşəriyyətin xilası uğrunda” beynəlxalq forumun başçısı və həmsədri seçilmişdir.\n1988-ci ildən başlayan Ermənistan-Azərbaycan münaqişəsi, torpaqlarımıza qarşı anneksiya iddiaları, milyonlarla həmvətənlərimizin doğma yurdlarından zorla çıxarılması, Dağlıq Qarabağ və ətraf bölgələrdə müharibə vəziyyətinin yaranması Şeyxülislam Allahşükür Paşazadənin ictimai fəaliyyətinə sülh elçisi missiyasını da əlavə edir. O, həmin dövrdən etibarən bütün keçən müddət ərzində Azərbaycan həqiqətlərinin düzgün şəkildə tanıdılmasında aktiv mövqe tutur, Qarabağ problemini tanınmış din və dövlət xadimləri ilə yüksək səviyyəli görüşlərdə müzakirə edir, bölgədə sülhün və əmin-amanlığın möhkəmləndirilməsi ilə bağlı geniş təbliğat işi aparır. Şeyxülislam Allahşükür Paşazadə Qarabağ probleminin sülh yolu ilə həll olunması üçün rus, gürcü, erməni dini liderləri və beynəlxalq dini təşkilatların rəhbərləri ilə dəfələrlə görüşlər keçirmiş, erməni kilsəsinin rəhbərlərini Qarabağ məsələsi ilə bağlı konstruktiv dialoqa dəvət etmişdir. Münaqişənin dini müstəviyə keçməməsi üçün əlindən gələni əsirgəməyən Şeyxülislam Allahşükür Paşazadə Ümumdünya Kilsələr Şurasının vasitəçiliyi ilə Montre (İsveçrə) şəhərində, Rus Pravoslav Kilsəsinin vasitəçiliyi ilə Rostov, Moskva, Bakı, İrəvan şəhərlərində çoxsaylı görüşlərdə iştirak etmiş, görüşlərin nəticələrinə dair imzalanan birgə bəyannamələrdə Azərbaycanın ədalətli mövqeyini əks etdirən məqamların yer almasına nail olmuşdur. 1995-ci ildə Moskva və bütün Rusiya patriarxı II Aleksi, katolikos I Qaregin və Şeyxülislam Paşazadə tərəfindən imzalanan üçtərəfli “Moskva bəyannaməsi” sayəsində münaqişə bölgəsində əsirlərin, yaralıların və meyitlərin verilməsi barədə müəyyən razılaşma əldə edilmişdir. Ermənistanın Azərbaycana təcavüzünün nəticəsi olaraq işğal olunmuş Azərbaycan torpaqlarının azad olunması ilə bağlı dünya dövlətlərinin başçılarına, parlamentlərinə, beynəlxalq təşkilatlara müraciətlər ünvanlayan Şeyxülislam Allahşükür Paşazadə bu gün də Ermənistanın işğalçılıq siyasətinə hüquqi qiymət verməyə, insanlığa qarşı törədilmiş ən ağır cinayətlərdən olan Xocalı və Ağdaban (Kəlbəcər ) qətliamına soyqırım statusu verilməsinə çağırır.\n1990-cı ilin Qanlı yanvar hadisələri Şeyxülislam Allahşükür Paşazadənin tərcümeyi-halında kulminasiya nöqtəsi sayılmalıdır, çünki məhz o tarixi hadisələrin fövqündə - sovet ordusunun Bakıya daxil olması, dinc əhalinin qətlə yetirilməsi, yerli hakimiyyətin tam iflic vəziyyətinə düşməsi, ölkənin taleyinin qərarsızlığı dönəmində bir din xadiminin təhdid və təzyiqlərə baxmayaraq xalq kütlələrinə öncüllük etməsi, ölkəni xaos və qaraguruhdan xilas etməsi fenomenal tarixi fakt olaraq yaddaşlarda qalacaqdır. Sovet dövlətinin başçısı Mixail Qorbaçova ünvanlanan ittihamnamə, həmçinin BMT-nin Baş katibi Peres de Kuelyara, bütün dövlətlərin və dinlərin başçılarına göndərilən müraciətlər Azərbaycanın müstəqillik tarixində imperiya siyasətini lənətləyən ilk manifest sayılmalıdır - faktiki olaraq, Moskvadan Bakıda törədilən dövlət cinayətinə öz hiddət və etirazını bildirən, dünya ictimaiyyəti qarşısında SSRİ rəhbərliyini ifşa edən Ümummilli lider Heydər Əliyev, Azərbaycandan isə M. Qorbaçova – azərbaycanlıların qatilinə nifrət və qəzəblə dolu açıq müraciət ünvanlayan Şeyxülislam Hacı Allahşükür Paşazadə olmuşdur.\nŞeyxülislam Allahşükür Paşazadənin fəaliyyət dairəsi təkcə Azərbaycanın hüdudları ilə məhdudlaşmır; Qafqaz bölgəsinin ən nüfuzlu din xadimi kimi 1992-ci ildə Qafqaz Xalqları Ali Dini Şurasının sədri seçilən Allahşükür Paşazadə Çeçenistan və İnquşetiyada dini təfriqə salan radikal təmayüllü qüvvələrin xalqa zidd əməllərinin qarşısının alınmasında əməli tədbirlər görmüş, “Qafqaz evi” çərçivəsində bölgədə barış mühitinin formalaşması istiqamətində gərgin fəaliyyət göstərmişdir. O, Qafqaz müsəlmanlarının ali dini rəhbəri kimi iştirak etdiyi bütün qurum və təşkilatlarda bu bölgənin xalqlarının maraqlarını ən yüksək səviyyədə qoruyur və onların haqq işini müdafiə edir. 1999-cu ildə Rusiya Federasiyasının prezidenti Boris Yeltsinə çeçen xalqının məhvinə yönəldilən siyasətini tənqid edən etiraz müraciəti göndərərək, İslam ekstremizmi və terrorizmi ilə mübarizə şüarından sui-istifadə edərək, bütöv xalqın terrorçu, ekstremist, cinayətkar adlandırılmasını qətiyyətlə pisləmişdir.\nŞeyxülislam Allahşükür Paşazadə müsəlman həmrəyliyi prinsipindən çıxış edərək Yaxın Şərqdə və müsəlman dünyasında baş verən kütləvi qırğınlarla bağlı öz etiraz səsini ucaltmış, sivilizasiyanın beşiyi sayılan bu ərazilərdə yerləşən müqəddəs ziyarətgahların, qədim tarixi abidələrin mühafizə olunması üçün beynəlxalq təşkilatlar və dövlətlər qarşısında məsələ qaldırmışdır. O, ABŞ ordusunun suveren Əfqanıstan və İraqa müdaxiləsini, Fələstin, Livan, Misir, Suriyada hərbi münaqişələri, terrorçu İŞİD qruplaşmasının törətdiyi cinayətləri, eləcə də təkfirçi zehniyyətə malik ideoloji cərəyanların təxribatını qətiyyətlə pisləmiş, din xadimi olaraq dünyada sülhə və əmin-amanlığa nail olunması istiqamətində fəaliyyət göstərməyi özünün müqəddəs borcu hesab etmişdir.\nQafqaz Müsəlmanları İdarəsini nəzdində yaradılmış “Bakı Beynəlxalq dinlər və sivilizasiyalararası əməkdaşlıq Mərkəzi”nin rəhbəri olan Şeyxülislamın təşəbbüsü ilə 2018-ci ildə İspaniyada “Dinlərin sülhə və qarşılıqlı anlaşmaya töhfəsi” mövzusunda III Beynəlxalq Madrid Konfransı, Almaniyada «Dinlər və sivilizasiyalar arası dialoqdan əməkdaşlığa doğru» Berlin Konfransı, 2019-cu ildə Avstriyada “Sivilizasiyalar və dinlər arası dialoqdan bəşəri həmrəyliyə doğru” mövzusunda Vyana konfransları keçirilmiş və bu tədbirlər geniş ictimaiyyətin böyük marağına səbəb olmuşdur.\nQafqaz Xalqları Ali Dini Şurasının sədri Şeyxülislam Allahşükür Paşazadə Moskva və bütün Rusiyanın patriarxı II Aleksi ilə birlikdə BMT yanında Dinlərin Məşvərət Şurasının yaradılması təşəbbüsü ilə çıxış etmişdir. Nəticədə müsəlman, xristian və yəhudi din xadimlərinin UNESCO nəzdində formalaşdırılması nəzərdə tutulan yüksək səviyyəli Məşvərət qrupunda Allahşükür Paşazadənin müsəlman din xadimlərini təmsil edəcəyi qərara alınmışdır. O, 2009-cu ilin iyulunda UNESCO-nun yanında yaradılan din xadimlərinin yüksək səviyyəli Məşvərət qrupunun üzvü seçilmişdir. Xristian aləmində böyük nüfuz və ehtiram sahibi olan Allahşükür Paşazadə, eyni zamanda 2006-cı ildən Roma Katolik və Rus Pravoslav kilsələrinin təklifi ilə katolik-pravoslav məzhəblərarası əlaqələr komissiyasının üzvüdür.\nŞeyxülislam Allahşükür Paşazadənin elmi fəaliyyəti xüsusi diqqət kəsb edir. O, 1992-ci ildə doktorluq dissertasiyası müdafiə edərək tarix elmləri doktoru elmi dərəcəsini almışdır, 1999-cu ildən isə Bakı Dövlət Universitetinin İlahiyyat fakültəsinin professorudur. Tarix və ilahiyyat elmləri üzrə “Qafqazda islam”, “İslamda ümmət və şüubilik”, “Quranın təfsiri və tərcüməsi tarixi”, “Qurani-Kərimin ilahi hökmləri və öyrənilməsi”, “İslamda şəhidlik”, “Milli münasibətlər və din”, “Qurani-Kərimin ecazkarlığı”, “Qurani-Kərimdə insan təbiəti” adlı monoqrafiyaların, elmi əsərlərin və çoxsaylı məqalələrin müəllifidir.\nElmi fəaliyyətində bəşərin istiqbalına yönəlmiş təcrübi elmlərlə ilahi dini biliklərin vəhdətini önəmli bilən professor Allahşükür Paşazadə Azərbaycanda bu sahədə müstəsna xidmətləri olan şəxslərdəndir. Onun təkidi ilə uzun illər boyunca qapalı olan Bakı İslam mədrəsəsi 1989-cu ildə təsis edilmiş, 1991-ci ildən Bakı İslam Universiteti kimi fəaliyyət göstərməyə başlamışdır. Dini maarifi, İslamın elmi şəkildə tədris olunmasını önə çəkən Şeyxülislam Allahşükür Paşazadənin təşəbbüsü ilə 1997-ci ildə isə Qafqaz Müsəlmanları İdarəsi nəzdində görkəmli elm və din xadimlərindən ibarət Elmi-Dini Şura yaradılmışdır. Qloballaşma dönəmində dini maarifçiliyin böyük əhəmiyyət kəsb etməsi fikrini önə sürən Şeyxülislam Allahşükür Paşazadə Azərbaycan Milli Elmlər Akademiyası ilə birlikdə 2015-ci ildə keçirilən “İslam maarifçiliyi və müasir dövr” mövzusunda beynəlxalq konfransın təşkilatçısı olmuşdur.\nİslami biliklərin təbliği və təşviqi sahəsinə verdiyi elmi töhfələrə görə Şeyxülislam Allahşükür Paşazadə 1986-cı ildə İordaniya İslam Mədəniyyəti Kral Akademiyasının müxbir üzvü, 2001-ci ildə isə həqiqi üzvü seçilmiş, Beynəlxalq Fiqh Akademiyasının həqiqi üzvü, 2008-ci ildə yaradılmış Beynəlxalq Fiqh Təşkilatının həmtəsisçisidir.\nBütün Qafqazın Şeyxi Allahşükür Paşazadə Ümumdünya İslam Konqresi, Ümumdünya Sülh Şurası, Avrasiya İslam Şurası, “Vicdana çağırış” Beynəlxalq Fondu, KAİCİİD Beynəlxalq mədəniyyətlərarası Dialoq Mərkəzinin və bir sıra digər nüfuzlu beynəlxalq təşkilatların rəyasət heyətlərinin üzvüdür. Dünyada sülhün əldə olunması və tolerantlığın bərqərar edilməsi sahəsində uğurlu fəaliyyətinə görə 2007-ci ildə Sülh Fondları Beynəlxalq Assosiasiyası, Ümumdünya Veteranlar Federasiyası və “Xalq yaddaşı” Beynəlxalq Veteranlar Fondunun təsis etdikləri xatirə medalları ilə təltif olunmuşdur.\nŞeyxülislam Allahşükür Paşazadənin Azərbaycan xalqı qarşısında xidmətləri dövlətimiz tərəfindən yüksək qiymətləndirilmişdir. O, Azərbaycanın ali mükafatları olan “Şöhrət”, “İstiqlal”, “Şərəf” ordenləri, Azərbaycan Respublikası Prezidentinin Fəxri Diplomu və bu il anadan olmasının 70 illiyi, Şeyxülislamlıq fəaliyyətinin 40 illiyi ilə əlaqədar ölkənin ən ali mükafatı “Heydər Əliyev” ordeni ilə təltif olunmuşdur. Şeyxülislam Allahşükür Paşazadənin çoxsahəli fəaliyyəti dünyanın böyük dövlətləri və dini qurumları tərəfindən də yüksək qiymətləndirilmiş və o, bir çox ali mükafatlara layiq görülmüşdür.\nŞeyxülislam Allahşükür Paşazadənin təşəbbüsü ilə 2005-ci ildə “Şeyxülislam ordeni” təsis edilmişdir. Bu ordenə ilk dəfə sülhün, tolerantlığın, mənəvi dəyərlərin qorunub saxlanılması və inkişafı istiqamətində böyük xidmətlərinə görə Azərbaycan xalqının Ümummilli lideri Heydər Əliyev layiq görülmüşdür. 2005-2014-cü illər ərzində bu mükafat Azərbaycan Respublikasının Prezidenti İlham Əliyev, Rusiya Federasiyasının Prezidenti Vladimir Putin, Moskva və bütün Rusiya Patriarxları II Aleksi və Kiril, İslam Konfransı Təşkilatının Baş Katibi Ekmələddin İhsanoğlu, Türkiyə Cümhuriyyətinin Baş Naziri Rəcəb Tayyib Ərdoğan, Özbəkistan Respublikasının Prezidenti İslam Kərimov, Ümumgürcüstan Katolikos-Patriarxı II İliya, Türkmənistan Respublikasının Prezidenti Qurbanqulu Berdiməhəmmədova verilmişdir.\nŞeyxülislam Allahşükür Paşazadə Azərbaycan Respublikası Prezidenti yanında Əfv Komissiyasının üzvüdür. Eyni zamanda o, Azərbaycan xalqının milli-mənəvi dəyərlərinin qorunması, dini-tarixi abidələrinin bərpası, ənənəvi adətlərimizin yeni formada inkişafı naminə irəli sürülən bir çox layihələrin müəllifi kimi tanınmışdır. Məhz Allahşükür Paşazadənin şeyxülislamlığı dönəmində yüzlərlə dini abidələrimiz həyata qaytarılmış, dindarların etiqad azadlığı və ibadət hüququ bərpa edilmişdir. Şeyxülislam həzrətləri Məhərrəm ayının Aşura günlərində simvolik qan çıxarılması ayininin mahiyyətinin saxlanılması şərti ilə, onun cəmiyyət baxımından daha əhəmiyyətli bir tədbirə çevrilməsinə nail olmuşdur. Azərbaycanın bir çox məscid və ziyarətgahlarında İmam Hüseynin (ə) xatirəsinə qanvermə aksiyalarında iştirak edən müsəlmanlar həm müqəddəslərə olan ehtiramını nümayiş etdirir, həm də xəstə insanlara real kömək göstərmələrindən məmnun olurlar. Belə ki, irsi qan xəstəliklərindən əziyyət çəkən insanların, xüsusilə talassemiyalı uşaqların ehtiyaclarının ödənilməsi istiqamətində təmənnasız qan verilməsi aksiyalarının təşkili və həyata keçirilməsi Şeyxülislam Allahşükür Paşazadənin adı ilə bağlıdır.\nŞeyxülislam Allahşükür Paşazadə bu gün Azərbaycan xalqının taleyi ilə bağlı, nəinki müsəlman aləmində, hətta dünyada gedən ictimai-siyasi proseslərin, qlobal məsələlərin həllində yaxından iştirak edir və bu işıqlı yolda var qüvvəsini əsirgəmir. Şeyxülislam Allahşükür Paşazadə, Hidayət yolunun müdrik səyyahı kimi hər zaman öndə gedir və milyonlarla dindarı öz ardınca aparır.\nFəlsəfə doktoru, QMİ sədrinin müavini


Birinci tura nöqtə qoyuldu – Novator.az\nBirinci tura nöqtə qoyuldu\nUkraynanın Mərkəzi Seçki Komissiyası martın 31-də keçirilmiş prezident seçkisinin nəticələrini təsdiqləyib. Novator.az bildirir ki, şoumen Vladimir Zelenskinin 30,24%-lə, prezident Pyotr Poroşenkonun 15,95%-lə ikinci tura keçdiyi bəyan olunub. İkinci tur aprelin 21-də keçiriləcək.\nDeputat, Batkivşina Partiyasının lideri Yuliya Timoşenko 13,4%, deputat Yuri Boyko 11,67%, deputat, Vətəndaş Mövqeyi Partiyasının lideri Anatoli Qritsenko 6,91%, Güc və Şərəf Partiyasının lideri İqor Smeşko 6,04%, deputat, Radikal Partiyanın lideri Oleq Lyaşko 5,48%, deputat Aleksandr Vilkul 4,15%, Azadlıq Partiyası sədrinin müavini Ruslan Koşulinski 1,62% səs əldə ediblər.\nDigər iddiaçıların səsi 1 faizdən az olub.\n2005-ci ildə Milli Təhlükəsizlik və Müdafiə Şurasının katibi, 2009-2010-cu illərdə xarici işlər naziri, 2012-ci ildə iqtisadi inkişaf və ticarət nazir postlarını tutub. 1998, 2002, 2006 və 2012-ci illərin parlament seçkilərində deputat mandatı alıb.\n8 aprel məzənnələri


Azərbaycanlı alimin 20 Yanvar faciəsi ilə bağlı məqaləsi Iraq mətbuatında dərc olunub » INFORM.az - Information Portal\nINFORM.az » Layihələr » Diaspora Akademiyası » Azərbaycanlı alimin 20 Yanvar faciəsi ilə bağlı məqaləsi Iraq mətbuatında dərc olunub\n21.01.2019 / 10:20\nAzərbaycanlı alimin 20 Yanvar faciəsi ilə bağlı məqaləsi Iraq mətbuatında dərc olunub\n[b]İraqın Samar News Beynəlxalq Xəbər Agentliyi, “Vətənpərvər” – Azərbaycanın Misirdə Diaspor Təşkilatları Birliyinin sədri, tədqiqatçı alim Seymur Nəsirovun “Qara Yanvarda, Azərbaycanın azadlığı uğrunda qurbanları” sərlövhəli məqaləsi yayılıb.[/b]\nMüəllif, Azərbaycanda hər il yanvar ayında "Qara Yanvar" faciəsinin ildönümünü qeyd edildiyini bildirib.\nBirlikdən [b]İnform.az[/b]-a verilən məlumata görə, o, millətin sərvətlərini talamağa və təbii resurslarını ələ keçirmək və xalqları alçaltmağa cəhd edən müstəbid qəddar hakimiyyətlərin əlindən uzaq, öz müqəddəratını təyin etmək istəyən dünyanın digər azad xalqları kimi Azərbaycan xalqı da azadlıq və ləyaqətli həyat uğrunda qətlə yetirildiyini diqqətə çatdırıb.\nS. Nəsirov yazır ki, 1990-cı ildə Şərqi Avropa, Orta Asiya, Pribaltika və Qafqaz ölkələrində dəyişiklik küləkləri əsəndə “dəmir yumruq” sistemi də çökməyə başladı. Yanvarın iyirmisinə keçən gecə Sovet qoşunları paytaxt Bakı küçələrinə axışmış və Azadlıq meydanında Sovet İttifaqından azad olmağı və müstəqilliyi tələb edən silahsız insanlara qarşı vəhşi və qanlı hücum həyata keçirdi. Sovet Qüvvələri dağılmaqda olan kommunizm rejimini qorxu və istibdad siyasətinin köməyi ilə xilas etmək üçün uğursuz cəhd etdi. Kreml rəhbərləri 1922-ci ildən bəri hakimiyyətləri altında olan sakinlərə qarşı 70 il bir dövrdə bu siyasəti tətbiq edirdilər.\nSovet qoşunları Sovet İttifaqının tərkibində olan başqa dövlətlərin əhalisinə etmədikləri qəddar ifrat gücü Azərbaycanın müsəlman əhalisinə qarşı tətbiq etdilər.\nDiaspor rəhbəri qeyd edir ki, Misirli alim Şeyx Məhəmməd əl-Qəzalinin “əl-Haqq əl-Murr” (Acı həqiqət) kitabında bu hadisələri şərh edərkən qeyd etdiyi sözünü xatırlayıram: “Pribaltika dövlətlərinin - Estoniya, Latviya və Litvanın və Sovet İttifaqının digər qeyri-müsəlman xalqları azadlıqlarını və öz müqəddəratlarını təyin etməyi tələb edəndə heç bir əzaba məruz qalmadılar. Onlarla yaxşı davrandılar və onlara azadlıq və müstəqillik verdilər. Lakin müsəlman Azərbaycan xalqı özünün qanuni haqqını tələb edəndə onları qırdılar və qətl etdilər”.\nBu, açıq-aydın ədalətsizlikdir, ikili standartlardır və xalqları inanclarına görə sıralayır.\nMüəllif 20 Yanvar faciəsinin tarixi haqqında ətraflı məlumat verərək vurğulayır ki, iyirmi doqquz il əvvəl Azərbaycan xalqına qarşı törədilmiş cinayət əslində bəşəriyyətə, humanizmə, insanlığa qarşı həyata keçirilmiş dəhşətli terror aktıdır. Görünməmiş qəddarlıqla həyata keçirilən cəza tədbirləri nəticəsində heç bir günahı olmayan yüzlərlə insan xüsusi qəddarlıq və misli görünməmiş vəhşiliklərlə qətlə yetirilib.\nHəlak olanların arasında qadınlar, uşaqlar və qocalar da olub. Bu hadisə sovet rejiminin törətdiyi ən qanlı faciələrdən biri və dinc əhaliyə qarşı yönəlmiş vəhşi bir cinayət hadisəsi idi.\nS.Nəsirov məqalənin sonunda insanlığa qarşı törədilmiş bu vəhşiliklərə dünya birliyinin hələ də göz yumduğunu vurğulayır.\nQeyd edilir ki, bu qanlı hadisələrdən illər keçməsinə baxmayaraq, Azərbaycan xalqı o dəhşətli gecəni daim xatırlayır, faciəni törədənlərin ədalət qarşısına çıxacaqları günü gözləyir.\n20 YANVAR- Azərbaycan xalqının HÜZN günüdür/VİDEO\n20 yanvar / 00:01\nDTX-də 20 Yanvar faciəsi qurbanlarının xatirəsi anılıb/FOTO\n19 yanvar / 21:00\n20 yanvar qurbanlarının anım mərasimi keçirilib/\n17 yanvar / 18:30\nAzərbaycanlı alimin 20 Yanvar faciəsi ilə bağlı məqaləsi Misir mətbuatında ...\n15 yanvar / 02:00\nDiaspor rəhbərinin Xocalı soyqırımında bəhs edən məqaləsi Misir mətbuatınd ...\n26 fevral / 11:01\nSoydaşımızın Misir portalında 20 Yanvar faciəsindən bəhs edən məqaləsi yayı ...\n20 yanvar / 19:00


Göyçay rayon İcra Hakimiyyətinin başçısı Mehdi Səlimzadə rayonun Qarabağlar kəndində növbəti səyyar qəbul keçirmişdir. - Xəbərlər - GÖYÇAY RAYON Icra Hakimiyyəti\nGöyçay rayon İcra Hakimiyyətinin başçısı Mehdi Səlimzadə rayonun Qarabağlar kəndində növbəti səyyar qəbul keçirmişdir.\nGöyçay rayon İcra Hakimiyyətinin başçısı Mehdi Səlimzadənin Qarabağlar kəndində keçirdiyi səyyar qəbulda aidiyyatı qurumların və xidmət təşkilatlarının rəhbərləri iştirak etmişlər. Keçirilən qəbulda vətəndaşlara heç bir məhdudiyyət qoyulmadan sərbəst müraciət etmələrinə şərait yaradılmışdır. Ümumilikdə 70 nəfərə yaxın kənd sakininin iştirak etdiyi qəbulda Qarabağlar kəndinin daxil olduğu Şəhadət kənd inzibati ərazi nümayəndəsi Kərim Seyidov məlumat verərək ötən dövr ərzində kənddə görülmüş işlərdən və qarşıda duran problemlər barədə danışdı.\nSonra kənd sakinlərinin müraciətləri dinləninldi. Kənd sakinləri kəndin yolunun asfaltlaşdırılması, kənd təsərrüfatının inkişafına verilən dəstəyə, bu sahənin daha da inkişaf etdirilməsi üçün qəbul olmuş fərman və sərəncamlara, kənd əhalisinə göstərilən bu diqqət və qayğıya görə Azərbaycan Respublikasının Prezidenti İlham Əliyev cənablarına öz dərin minnətdarlığını bildirdir.


Oxu.az - Bürclər – 11 İYUL\nBürclər – 11 İYUL\nHissləri sındırmaqdan əl çəkin, lazımsız yerlərə xərc çəkməyi dayandırın. Bir sözlə, hər bir məsələdə reallığa və məntiqə əsaslanın. Yalnız bu halda ixtiyarınızda olan həftədən razı qalacaqsınız. İşgüzar sövdələşmələr xeyrinizə olacaq, amma gərək təşəbbüskarlığınızı əldən verməyəsiniz.\nİyul ayı ərzində görəcəyiniz qlobal işləri indidən planlaşdırın. Çünki növbəti həftələrdə buna imkanınız olmayacaq. Riskli işdən, bələd olmadığınız sahələrə sərmayə qoymaqdan və ciddi məbləğdə borc verməkdən çəkinin.\nƏgər ruhən özünüzü haqlı sayırsınızsa, heç bir probleminiz olmayacaq. İstənilən riskiniz müvəffəqiyyətlə nəticələnəcək. Odur ki, həmin günlərdə özünüzü aktiv göstərin. Şəxsi büdcənizdə qismən də olsa, irəliləyişlər baş verəcək. Ailə-sevgi münasibətlərini səmimiyyət üzərində qurun.\nDünyada yaxşılıq qalır. Elə isə başqalarında qüsur axtarmaqdansa savab işlərinizi daha çox artırın. Bu həftənin nəticələri ətrafdakılarla davranışlarınızdan və nə dərəcədə səmimi olmağınızdan asılı olacaq. Ulduzlar məhəbbət müstəvisində böyük gedişlər etmək üçün sizə yardımçı olacaq. Belə məqamlarda yalan vədlər verməməlisiniz.\nSizə birbaşa aidiyyəti olmayan məsələlərə aludə olmaqdansa, yarımçıq qalmış işlərinizlə məşğul olun. Yaxşı bilirsiniz ki, başa çatdıra bilmədiyiniz öhdəliklər çoxdur. Məhz bu gün bütün enerjinizi toplamaqla bu kimi maneələri dəf edə biləcəksiniz. İstirahət günlərində müqəddəs ziyarətgahlardan birinə baş çəkin. Bu arada səmərəli təkliflər də gözlənilir.\nGözlənilməz təkliflər ala bilərsiniz. Məhz bu halda nəticənin uğurlu olacağına inana bilərsiniz. Şənbə günü nəqliyyatla bağlı ehtiyatlı olun, xüsusən də sükan arxasında otursanız. Şəxsi büdcənizi artırmaq üçün bu günün əhəmiyyəti böyükdür. Amma istənilən siyasi mübahisədən uzaq olun.\nDaxili sabitliyinizi qorumaq üçün inandığınız insanların arasında olmağa çalışın. Dedi-qodudan, mistik düşüncələrdən uzaq olun. İnsansevər olun, hər bir sözünüzlə ətrafa nur yaymağa çalışın. Dəqiqləşdirmədiyiniz məsələlərə görə, inad etməyin. Göy qübbəsi qidalanma zamanı tədbirli olmağınızı məsləhət görür. Ailə üzvlərinizə qarşı aqressivlik etməyin.\nAstroloji göstəricilər perspektivli təkliflər alacağınızı bəyan edir. Çalışın imtina etməyəsiniz. Çoxdan bəri sizə sıxıntı gətirən maliyyə problemləriniz də qaydasına düşməlidir. Bu arada doğmalarınızla münasibətlərinizin soyuqlaşmasına imkan verməyin, ələlxüsus da yaşlılarla xoşrəftar olun.\nMənfi enerjili Ay bürcünüzdə qərar tutduğu üçün ilk növbədə yuxu və qida rejiminizə riayət edin. Bu, ilk növbədə qarşınızda duran şəxsi problemlərinizin həllində rol oynaya bilər. Bəzi sürprizlərin şahidi olacaqsınız. Fəaliyyət dairənizi genişləndirmək üçün geniş imkan qazanacaqsınız.\nBu gün təkliflərə gözüyumulu razılıq verməyin, əks təqdirdə sizi aldada bilərlər. Rəhbərliklə münasibətləri bərk-bərk qoruyun. Fəaliyyət zəminində təşəbbüskarlığı əldən verməyin. Göy qübbəsi uzaqda yaşayan qohumlarınızla əlaqələri dərinləşdirməyi tövsiyə edir. İmkan olsa səfərə də çıxın.\nSəhhətinizdəki passivlik işə ara verməyinizi diqtə edir. Sonrakı günlərdə isə ola bilsin ki, perspektivli sövdələşmələrin iştirakçısı olasınız. Əgər nikbin ovqat qazanmaq istəyirsinizsə, ailə-sevgi münasibətlərinə, ümumiyyətlə cəmiyyətə fərdi baxışlarınızı dəyişin.


“Azərbaycan Respublikasının Dağlıq Qarabağ bölgəsinin azərbaycanlı icması”nın rəhbəri Tural Gəncəliyev Ermənistan Xarici İşlər Nazirliyinə cavab verib\nBakı,4 fevral, 2020\nBu günlərdə ATƏT-in Minsk Qrupunun vasitəçiliyi ilə Cenevrədə Azərbaycan və Ermənistan Xarici İşlər nazirləri arasında danışıqlar baş tutdu. Görüşdən dərhal sonra Ermənistan XİN-in sözçüsü Anna Nağdalyan sülh prosesinə “Artsax xalqının seçilmiş nümayəndələrinin” cəlb edilə biləcəyi kimi təxribat xarakterli fikir səsləndirməklə, danışıqlara kölgə salmağa cəhd etdi.\nTəəssüf hissi ilə qeyd edirəm ki, Ermənistan tərəfi aparılan danışıqların həssas məqamlarında bu cür təxribatçı metodlardan istifadə edərək münaqişənin sülh yolu ilə tənzimlənməsinə həmişə əngəllər yaradır. “Artsax xalqı” deyilən anlayış yoxdur, Dağlıq Qarabağda yaşayan ermənilər Azərbaycan xalqının tərkib hissəsidir və Azərbaycan vətəndaşlarıdır.\nHeç bir əsası olmayan “Artsax xalqı” anlayışına dəfələrlə aydınlıq gətirilsə də, Ermənistan hər dəfə bu məsələni gündəmə gətirməklə özünün qeyri-konstruktiv mövqeyini ortaya qoymuş olur və dünya ictimaiyyəti tərəfindən qınaq obyektinə çevrilməkdən də çəkinmir.\nErmənistanın hakim dairələrinə bu məsələdə ən tutarlı cavabı ötən il Azərbaycan Respublikasının Prezidenti cənab İlham Əliyev Soçi şəhərində “Valday” beynəlxalq klubunun sessiyasında verdi və bəyan etdi ki, “Dağlıq Qarabağ xalqı” məfhumu yoxdur, Dağlıq Qarabağın əhalisi var". Dağlıq Qarabağ əhalisinin bərabərhüquqlu azərbaycanlı və erməni icmalarından ibarət olmasına dair mövqenin ATƏT-in Minsk Qrupunun həmsədrlərinin keçən il verdikləri bəyanatlarında və Rusiya xarici işlər naziri Serqey Lavrovun Bakıya son səfəri zamanı etdiyi açıqlamasında təkrarlandığının şahidi olduq. Bu məsələ 1992-ci ilin 24 mart tarixli ATƏT (o vaxtkı ATƏM) Helsinki Nazirlər Şurasının sənədində də təsbit olunub.\nErmənistanın rəsmi dairələrinin əsassız bəyanatları Azərbaycanın beynəlxalq səviyyədə tanınmış sərhədləri çərçivəsində Dağlıq Qarabağın azərbaycanlı və erməni icmalarının birgə yaşayışının qarşısını ala bilməyəcək. Biz öz torpaqlarımıza geri dönəcəyik, pozulmuş hüquqlarımızı və dağıdılmış mülklərimizi bərpa edəcəyik.


Novruz Məmmədov kassa aparatları ilə bağlı göstəriş verdi » XalqInfo.az Xəbər Portalı\nMikayıl Cabbarov vəzifəsindən AZAD OLUNDU\nAzərbaycanda vergilər nazirliyi və komitə ləğv edildi - Prezidentdən SƏRƏNCAM\n23.10.19 15:14 | Azərbaycanda vergilər nazirliyi və komitə ləğv edildi - Prezidentdən SƏRƏNCAM\nXalqinfo.az Xəbər Portalı » BLOK XƏBƏR » Novruz Məmmədov kassa aparatları ilə bağlı göstəriş verdi\nNovruz Məmmədov kassa aparatları ilə bağlı göstəriş verdi\n07 avqust 2019 10:46 Baxış: 63 Şərh: 0 Çap\nNazirlər Kabineti “Nəzarət-kassa aparatlarının istismarı qaydaları”nı təsdiq edib.\nXalqinfo.az-ın məlumatına görə, bununla bağlı baş nazir Novruz Məmmədov sərəncam imzalayıb. Qaydalara əsasən, Azərbaycan ərazisində yalnız dövlət reyestrinə daxil edilmiş NKA modellərinin tətbiqinə icazə verilir. NKA vahid şəkildə işləyən iki hissədən – proqram kassası və nəzarət mexanizmi qurğusundan ibarətdir. NKA ilə bağlı texniki tələblər Komissiya tərəfindən müəyyən edilir.\nNəzarət mexanizmi qurğusu üçün sertifikat 3 il müddətinə verilir.\nNəzarət mexanizmi qurğusunun sertifikat müddətinin bitməsinə 7 gün qaldıqda operator və istifadəçinin elektron kabinetinə bu barədə bildiriş göndərilir.\nNKA işləmədikdə istifadəçi vergi orqanlarına və operatora dərhal bu barədə məlumat verir. NKA nasaz vəziyyətdə olduqda operator bu barədə ona çağırış verildiyi andan 36 saatdan çox olmayan vaxt ərzində NKA-nın təmirini təmin etməlidir. Proqram kassasında, habelə proqram kassası və nəzarət mexanizmi qurğusunda yaranmış nasazlığı göstərilən müddətdə aradan qaldırmaq mümkün olmadıqda, operator NKA-nı dərhal ehtiyat NKA ilə əvəz edir və nasaz NKA təmirə aparılan zaman Operator və İstifadəçi nəzarət mexanizmi qurğusunda olan bütün məlumatların Nazirliyə ötürülməsini təmin edir. Təmirə göndərilmiş NKA-nın əvəzinə ehtiyat NKA-nın quraşdırılması üçün Operator portaldan Nazirliyə müraciət edir. Nəzarət mexanizmi qurğusunun əvəz edilmiş NKA-ya quraşdırılması üçün Nazirlik tərəfindən Operatora müvəqqəti sertifikat göndərilir.\nPrezident sərəncamı ilə bağlı –


Çinden dünyanı qorxudan qerar - Azadliq Xeber\nÇinden dünyanı qorxudan qerar\n18:10 xeber – Çin Milli Bankı öz ölkə iqtisadiyyətının zəifləməməsi üçün faiz dərəcələrini aşağı salıb. Qiymətlərin düşməsiylə bağlı Çinin fond birjalarında ticarət dayandırılıb.\nAzadlıq.az xəbər verir ki, anspress-in məlumatına görə, Şanxay birjasında avqust ayının 25-də ticarət yüksək dəyişikliklərə səbəb olub. İnvestorlar səhmləri fəal satmağa başlayan zaman Çinin əsas indeksləri gün ərzində bir neçə dəfə artıb, amma sonra geriləyib.\n“Shanghai Composite” indeksi bu səhər 1,27 faiz aşağı düşüb. İndex bu həftə ərzində 16 faiz enərək qlobal bazarda şok effekti yaradıb. Honk Konqun “Hang Seng” indeksi isə nisbətən bir qədər yaxşı nəticə göstərib, eniş 0,3 faizdə dayanıb.\nÇində sənaye fəallığı avqust ayından sürətlə düşür\nAsiya birjalarında qeyri-sabitlik hökm sürürdü. İki həftə bundan əvvəl Milli bank ixracatı stimullaşdırmaq üçün milli valyutanı – yuanı devalvasiya edib.\nÇin höküməti iqtisadi vəziyyəti stabilləşdirmək üçün maliyyə bazarlarına müdaxilə edib.


UEFA iqlim dəyişikliyi ilə bağlı fəaliyyətini açıqladı » Sportnet.az\nTarix: 26-09-2019, 17:32 Baxış sayı: 1 052 > Bölmə: Futbol / AVRO-2020 / Slider\nUEFA-nın prezidenti Aleksandr Çeferin Sloveniyanın paytaxtı Lyublyanada AVRO-2020-nin iqlim dəyişikliyinə təsirini minimallaşdırmaq məqsədilə kampaniyanın başlanacağını elan edib.\nSportnet.az-ın məlumatına görə, UEFA Avropa Çempionatının 60 illik yubileyini qeyd etmək və yarışdan sonra faydalı miras qoymaq məqsədi ilə Avropa çempionatına ev sahibliyi edəcək 12 ölkənin hər birində 50 min ağac əkəcək.\nBundan savayı, Cənub Qütbü ilə əməkdaşlıq çərçivəsində UEFA azarkeşlər və qurumun işçi heyətinin turnir zamanı keçiriləcək oyunlara səfərləri zamanı yaranacaq, təxminən, 405 min ton karbon qazını kənarlaşdırmaq üçün ən effektiv bərpa olunan enerji layihələrinə sərmayələr yatıracaq.\nPlanı elan edərkən təşkilatın prezidenti deyib: “AVRO-2020 qitənin dörd bir yanında təşkil olunacaq Avropa futbolunun təntənəsidir. Bu turnirin fəlsəfəsi daha az yeni stadion və nəqliyyat qovşaqlarının tikilməsi, habelə Avropada yaşayan müxtəlif icmalarla yaxından tanış olmaq imkanı kimi bir çox üstünlükləri əks etdirir. Lakin bunun nəticəsində azarkeşlər öz sevimli komandalarının oyunlarını canlı izləmək üçün daha çox səyahət etməli olacaqlar. UEFA öz məsuliyyətini çox yaxşı dərk edir və bizim müəyyən fəsadlara gətirə biləcək karbon emissiyasının təsirlərini əvəz etməyimiz düzgün addımdır. Cənub Qütbü ilə əməkdaşlığımız, effektiv bərpa olunan enerji layihələrini yaratmağa köməklik göstərərək, dünyada iz buraxan bir dəyər olacaq. Bundan əlavə, biz eyni zamanda Avropa çempionatının 60 illik yubileyini qeyd etmək istəyirik ki, bunun ətraf mühitlə birləşdirilməsi məntiqi seçimdir. On iki ölkənin hər birində 50 min ağac olmaqla, ümumilikdə, 600 min ağac əkiləcək. İnanıram ki, bu, AVRO-2020-nin keçiriləcəyi ölkələrin hamısına bu oyunlardan qalan təqdirəlayiq və faydalı miras olacaq”.\nQadın futbolçunu təhqir edən baş məşqçiyə cəza\nTarix: 8-10-2019, 14:59 Bölmə: Futbol / Slider / Qırmızı\nSumqayıtdakı heç-heçə -VİDEO\nTarix: 5-10-2019, 19:57 Bölmə: Futbol / Topaz Premyer Liqası / Video / Sportnet TV\nTarix: 1-10-2019, 15:38 Bölmə: Futbol


“Qarabağda müharibə riski az deyil” – Politoloq – Turkustan.info\n01 Mart 2021 04:19\n“Qarabağda müharibə riski az deyil” – Politoloq\nTurkustan.info xəbər verir ki, bunu “Atlas” Araşdırmalar Mərkəzinin rəhbəri, politoloq Elxan Şahinoğlu deyib. E.Şahinoğlu bildirib ki, bu suallara Azərbaycanda iki yanaşma tərzi var:\nBəli, müharibə variantının riqsləri az deyil. Ancaq Ermənistanı elə bugünlərdə də hərbi təzyiq altında saxlamağa, snayperlərimizi dəqiq atəşlərini davam etməsinə Rusiya bizə mane olmur, ola da bilməz. O ki qaldı, Ermənistanda vətəndaş müharibəsi ssenarisinin bizə nə dərəcədə yararlı olub-olmamasına, işğalçını daxildən zəiflədəcək istənilən ssenari xeyrimizədir, bir şərtlə ki, baş verənlərə tam seyrçi qalmayaq. Məsələn Paşinyana Gürcüstan üzərindən mesajlar göndərməkdə qəbahət görmürəm. O, Qarabağ məsələsində Sərkisyanın dediklərini təkrarlasa da, hər halda o nə Köçəryandır, nə də ki, Sərkisyan. Mənə elə gəlir ki, onu doğru yola gətirmək üçün əlimizdə iqtisadi və hərbi alətlər var, sadəcə bu alətləri işə salmaq lazımdır”. /Cebhe.info/


19:47, 21 oktyabr 2017 versiyası\n256 bayt əlavə edildi , 3 il öncə\n19:38, 21 oktyabr 2017 versiyası (redaktə)\n19:47, 21 oktyabr 2017 versiyası (redaktə) (əvvəlki halına qaytar)\nAbşeron yarımadası Baş Qafqaz sıra dağlarının davamı olub 70-80 km məsafədə dənizə doğru meyillidir. Bu ərazinin mərkəzində Binəqədi yüksəkliyi, qərbi və cənub-qərbində Güzdək, Korgöz, Badamdar və Bakı yaylaları, Yasamal və Şubanı dağları, Qurd və Biləcəri yalları, Yasamal və Bibiheybət dərələri, Lökbatan çökəyliyi, şərqə tərəf geniş düzənliklər yerləşir . Abşeron payonunun Qobustan ərazisində olan palçıq vulkanları Zəyərdağ (676 m), Keçiqaya ( 641), Bayanata (588 m), İlxıdağ (336 m), Torağay (400 m), Axtarma (512 m) və b. aiddir. Yarımadanın mərkəzi və qərbində 48 palçıq vulkanı yerləşir ki, bunlardan Kənizdağ (393 m), Otmanbozdağ (389 m), Bakı qulağı (384 m), Kərkəs (383 m), [[Şabandağ]] (354 m), Qovundağ (328 m), İslamdağ (315m), Qaraislam (312 m), Keyrəki, Kirməki, Boğboğa, Bozdağ-Qobu, Səngər, Sulutəpə, Kömüratan, İlxıdağ, Korgöz, [[Keçəldağ palçıq vulkanı|Keçəldağ]], Pilpilə, Quşxana, Gülbaxt, Qaraquş, Dəvəboynu, Qoturdağ və digərlərini göstərmək olar. Palçıq vulkanları neft-qaz yataqlarının müəyyən edilməsində xərcsiz başa gələn, kəşfiyyat quyusu rolunu oynayır. Bundan əlavə palçıq vulkanlarının gili faydalı qazıntı hesab olunur, onların palcığı isə insanların əsəb sistemi, dərivə oynaq xəstəliklərinin müalicəsindəuğurla istifadə edi¬lir. Qoruq elan edilmiş palçıq vulkanlarından ən çox antropogen təsirlərə məruz qalanlardan Pirəkəşkül, Keyrəki, Kirməki, Qara¬dağ, Daşgil, Bozdağ, Qobu, Hökməli və digərlərinin yaxın¬lığında sürətlə məskunlaşma prosesi gedir.Yarımadanın relyefi əhalinin məskunlaşması üçün əlverişli şəraitə malik olduğuna görə Bakı kəndlərinin əksəriyyəti burada yerləşmişdir. Abşeron yaşayış məntəqələrinin hündürlük qurşaqlığı üzrə yerləşməsinə görə dənizsahili boyu olanlar 0 m-dək, yarımadanın daxilində olanlar 0-50 m və qərbində Qobustan ərazisidə olanlar 50-100 m hündürlükdə yerləşirlər. Ən hündür məskunlaşma 100-200 m olan Güzdək, Qobu, Hökməlidir, əksər yaşayış məntəqələri isə 25-50 m hündürlükdə yerləşirlər.\nMənbə — "https://az.wikipedia.org/wiki/Xüsusi:MobileDiff/4108380"


Tramp: ABŞ qoşunları Suriyanı tərk etdikdən sonra heç nə dəyişməyib - Meydan.TV\nTramp: ABŞ qoşunları Suriyanı tərk etdikdən sonra heç nə dəyişməyib\n“Onlar min ildir heç nə olmamış kimi mübarizə aparırlar”\n“ABŞ heç vaxt Yaxın Şərqdə “polis” olub “sonsuz müharibələrdə” iştirak etməməli idi və Amerika qoşunlarının Suriyanın şimalından çıxarılması qərarı müxaliflərin inandığı kimi fəlakət ilə nəticələnmədi”-, ABŞ Prezidenti Donald Tramp çərşənbə günü mətbuat konfransında deyib.\n“Əsgərlərimizi evə qaytardım. Mən onları (Suriyadan) çıxartdım və ... Heç bir şey olmadı”,- Tramp deyib: “Onlar min ildir heç nə olmamış kimi mübarizə aparırlar”.\nTəxminən 180,000 insan, o cümlədən 80,000 uşaq, Türkiyənin Suriyanın şimal-şərqindəki kürdlərin nəzarətində olan ərazilərə daxil olmasının ardından və Trampın keçən ilin oktyabr ayının əvvəlində ABŞ qoşunlarını geri çəkəcəyi ilə bağlı bəyanatından sonra öz torpaqlarından didərgin düşüb. Bəzi rəqəmlərə görə onların sayı 300,000-ə çatır.\nTürkiyənin Suriya sərhədi boyunca özünün və ABŞ tərəfindən dəstəklənən kürd qrupları arasında tampon bölgə qurmaq planları qismən nəticə hasil edib. Ev sahibliyi etdiyi 3,6 milyon suriyalı qaçqının bölgəyə yerləşdirmə planı baş tutmayıb.\nSuriyanın şimalındakı bir çox bölgədə, xüsusən də Türkiyənin dəstəklədiyi islamçı qrupların nəzarəti altında olan İdlib əyalətində toqquşmalar davam edir.\nQalan ABŞ əsgərlərinin çoxu Suriyanın şərqində Deyr əl-Zor əyalətinin ətrafındakı neft yataqları yaxınlığında yerləşib və bu bölgədə ABŞ əsgərlərinin yerləşdiyi bir baza həftənin əvvəlində kiçikmiqyaslı raketlər tərəfindən hədəfə alınıb, - Londonda yerləşən Suriya İnsan Haqları Müşahidəçisi məlumat verib. Baza ABŞ rəhbərliyindəki koalisiya tərəfindən bir vaxtlar İslam Dövləti ilə mübarizədə istifadə olunub.\n“Niyə Suriya ilə Türkiyə arasında əsgərlərimiz olmalıdır? Türkiyə özü öz qayğısına qala bilər”,- Tramp deyib.\nTramp həmçinin Səudiyyə Ərəbistanının “Yaxın Şərqdə sülh üçün böyük irəliləyiş əldə etmiş” İsrail və Birləşmiş Ərəb Əmirlikləri (BƏƏ) arasında yeni qurulmuş sazişə qoşulacağına ümid etdiyini deyib.\n“Buna İran da daxil olacaq”,- Tramp deyib: “Yaxın Şərqə sülh gələcək. Yaxşı olacaq”.\nTramp, BƏƏ-nin F-35 gizli qırıcı təyyarələri almağa maraqlarının araşdırıldığını deyib.\nABŞ keçən il Rusiya istehsalı olan S-400 raketdən müdafiə sistemlərini aldıqdan sonra Türkiyəni proqramdan kənarlaşdırır və Yaponiya kimi ölkələrin F-35 proqramına qoşulması ilə bağlı təklifləri nəzərdən keçirir.\n“BƏƏ-də ödəmə üçün pul var. Bu, yaxşıdır”,- Tramp deyib.\nqısa linklər: http://mtv.re/fe0z1j


Element 7 online qeydiyyatı. Pulsuz online oyun yeddinci element pulsuz\nAlternativ adları: Yeddinci element, 7 canlar, 7 element\nPlay Element 7\nSeventh Element online - Unikal qrafik, Koreya developers göz xoş fantaziya üslubu ilə bir pulsuz MMORPG edir. Oyun bütün insanlar Babylon sehrli apocalypse sonra planetin köçürülüb olduğu planet Neyya yer tutur. Yeddinci Element online oyun yeddi elementlərinin köməyi ilə təchiz edilmiş sülh Neyya advocate, böyük gücü olan\nolmaq təklif edir\nHəyat xüsusi element\nOnline yeddinci element oynamaq üçün oyun saytda qeydiyyatdan lazımdır, amma bundan əvvəl, ən kompüter üçün sistem tələbləri diqqət edək. Online oyun yeddinci element istifadəçi kompüter üçün aşağıdakı minimum tələblərə\n- 256 Kbit / s\n- Yaddaş 2GB\n- Minimum sabit disk\n4GB pulsuz space\n- Minimum ekran çözünürlüğü: 1024x768,\nSizin kompüter developers tərəfindən müəyyən tələblərə cavab Əgər\n, siz təhlükəsiz qeydiyyatı davam edə bilərsiniz. Oyun yeddinci element qoşulmaq çox vaxt deyil. Online qeydiyyat yeddinci element xüsusi sahələrdə doldurulması ibarətdir:\n- E-poçt qutusu\n- Giriş - Istədiyiniz adı\n- Image Kodu.\nBundan əlavə, siz istifadə şərtləri oxumaq və qəbul etmək olacaq.\nBu qeydiyyat yeddinci element zzima təmsil bir janr bütün çox oyunlar üçün etibarlı olduğunu qeyd etmək lazımdır. com. Uğurlu qeydiyyatı sonra müştəri kompüter oyunları yükləmək və qurulacaq - 2.9 GB (version-işıq) və 3.2 GB (full version) bir ölçüsü var olan online oyun yeddinci element oynamaq üçün xüsusi proqram. Müştəri sizin üçün ən rahat şəkildə oyun yükləyə bilərsiniz: torrent və ya birbaşa link vasitəsilə.\nOyun sizin xarakter fərdi görünüşünü yaratmaq üçün unikal imkandır. Istədiyiniz necə - Nemotrya oyun dünyanın yeddinci element insanların yalnız irqi olduğunu, karakter yaşıl və Ostroukhov ola bilər.\nSiz online yeddinci element Oyun oynamaq əvvəl\n, sizin xarakter aid olan sinif seçmək lazımdır:\n- Warrior - çətin, çox davamlı, yaxşı bacarıqları və yoldaşları üçün bir müdafiə qalxan kimi xidmət edə bilər.\nkimi silah malikdir\n- Hunter - sərrast atıcı, məsafədən hədəf hit üstünlük. Macəraçı.\nkimi silah istifadə\n- Magician, hiylə bacarıq istifadə edərək düşmən üzərində triumphs alim . Silahlı sehrbaz\nBu, bütün siniflərin simvol əsas xüsusiyyətləri eynidir və oyun daxildir qeyd etmək lazımdır: güc\nBu xüsusiyyətləri öz inkişaf var.\nSeventh Element online oyun daha çox bacarıq və yeddi elementləri əsasında bir sistem təklif edir. Oyun xarakteri səviyyəsi daha yüksək, daha kartları Elements Kitabı ona nazil. Oyunçular daha asan geniş xarakter inkişaf sistemi anlamaq üçün, oyun xüsusi bir istedad kalkulyator təmsil.\nHər kəs üçün maraqlı olacaq\nyeddinci element Play - başlanğıc olan müdrik çoxsaylı döyüşlərdə təcrübəli oyunçu. Siz döyüşlərdə iştirak etmək istədiyiniz zamanı xüsusi vəzifələri, və tapmaq üçün bulmacalar - Birincisi, bir çox maraqlı qonaqlar tapa bilərsiniz. Xarakteri üçün qonaqlar hədiyyələr, mükafatlar və təcrübə bir sıra alacaqsınız. Bir xarakter səviyyəsi 20 çatdıqda, Kupalar vermək, hər hansı digər xarakter hücum etmək hüququ əldə edəcək. Və səviyyəsi 25-dən başlayaraq, Siz xarakter inkişaflar xüsusiyyətləri bəzi dəyişikliklər gözləyir.\nSiz tək oynamaq üçün yeddinci element yorğun almaq zaman\n, siz gildiya qoşula bilər. Və gildiya yüksək səviyyəsi, daha çox bonuslar - oyun gildiya üzvləri bonuslar kütləvi təmin üçün. Bundan əlavə, guilds, turnirlər arasında xüsusi döyüşlərdə və gildiya iki səviyyəsi və əgər - War gildiya.\nBundan əlavə, oyun satın alma və ya xüsusi resursları üçün qazma, öz silah və sursat yaratmaq imkanı var.\nSizin xarakter yaradın və qiyamətin ən gözəl aləmlərin və onun sakinləri biri saxlamaq üçün tələsik etmək.\nOyunlar Online Online MMORPG oyun Element 7


Yeni “iPhone”-un 3 kamerası olacaq – FOTO – Yenicag.Az\nAna Səhifə Banner Yeni “iPhone”-un 3 kamerası olacaq – FOTO\nYeni “iPhone”-un 3 kamerası olacaq – FOTO\nYeni Çağ Media Qrupu – Yanvar 28, 2016 - 13:09\n`Apple` şirkəti `iPhone 7 Plus` qurğusunun arxa hissəsinə iki foto obyektiv quraşdırmağı planlaşdırılır.\nBu barədə nüfuzlu `9to5Mac` portalı `KGI Securities` analiitik şirkətinə istinadən xəbər verir.\nYeni foto modul eyni zamanda çəkilən iki kadrın birləşdirilməsi yolu ilə fotoların keyfiyyətinin artırılmasına yardım edəcək. Bundan əlavə, smartfon ilk dəfə 2-3 dəfə obyektik yaxınlaşdırmağa imkan verən optik zoom-la da təchiz olunacaq.\nAnalitiklər bildirilər ki, gücləndirilmiş kamera yalnız 5,5 dyum-lük `iPhone 7 plus` modelinə quraşdırılacaq. 4,7 dyum ekrana sahib olacaq `iPhone 7` modelində bu kameranın quraşdırılması nəzərdə tutulmayıb.\n`iPhone 7` və `iPhone 7 Plus` modellərinin bu ilin payız ayında ictimaiyyətə təqdim olunacağı gözlənilir. (Azvision)


"Mütəxəssis rəyi": "Yarımfinala layiq oyun deyildi" - Sport24.Az\nRenat Dadaşovla hava gəmisində: “Benfika”, “Sportinq”, “Portu” kimi nəhənglərə qarşı oynamaq - bu, tam fərqli…\n"Yurçeviçlə belə qərara gəldik ki, növbəti təyyarə ilə Almaniyaya…\nBəhlul Mustafazadə Slovakiyadan uğurlu nəticəylə dönmək istədiklərini açıqladı: "Hamşikdən bu cür kompliment eşitmək…\n"Bakcell Arena"dan Olimpiya Stadionunadək, Tsxadadzenin sabiq qapıçısından hazırkı…\nMillimizlə qarşılaşma üçün açıqlanan heyətdən 3 futbolçu…\nRegion Liqasında qələbə seriyası davam edən 3 komanda qaldı: İkiqat çempion "Uğur" darmadağınlardan…\nHamşik millimizlə sabahkı oyunu xüsusi sayır: "Azərbaycan güclü rəqibdi, bizdən başqa bütün oynadıqları rəqiblərə problem…\nYurçeviç slovaklardan aldıqları 1:5 hesablı məğlubiyyəti komandası üçün əlavə motivasiya sayır: "Niyə burda da nəticə qazanmaq…\nBədavi Hüseynov "qapını möhkəm çırpmaq" istədiklərini bəyan etdi: "Sübut etməliyik ki, Bakıdakı 1:5 hesablı…\nHapal millimizlə matçda bəxtə böyük ehtiyac görür: "Azərbaycan yığmasında tərəqqi göz önündədi, bu rəqiblə ehtiyatlı…\nElvin Camalov Slovakiyaya aparılacaq?\nEmil Balayev qərarını verdi\nMillimizdə Almaniya yığmasına qol vuran futbolçu Region Liqasında\nDogukan qələbəni azarkeşlərə hədiyyə etdi: "Qrupda Lixtenşteyndən öndə olacağıq, daha 2 yığmanı da qabaqlaya…\n"Nə tökərsən aşına, o da çıxar qaşığına", və ya Nəyə layiq idinizsə, onu da…\nUels millisində itkilər baş alıb gedir\nMillimiz seçmə mərhələdə 2-ci qələbəsini qazandı\nNiasse yenidən "Qəbələ"də! - EKSKLÜZİV\n“Qarabağ” APOEL-lə məhsuldar heç-heçəyə razılaşdı YENİLƏNDİ\nQəbələdə dava düşdü, futbolçumuz APOEL-lini şapalaqladı\nAsmir Beqoviç: “Onunla rastlaşmaq xoş oldu”\n"Mütəxəssis rəyi": "Yarımfinala layiq oyun deyildi"\nTarix: 2019-04-24 16:28\nAzərbaycan Kubokunun ilk yarımfinal qarşılaşmaları arxada qaldı. İlk oyunlardan sonra nə “Qəbələ” - “Qarabağ”, nə də “Sumqayıt” - “Zirə” cütlüyündə aşkar favorit yarandı. Elə fikirlərini öyrəndiyimiz U-19 yığmamızın baş məşqçisi Samir Əliyev də şanslar barədə ehtiyatlı danışdı. Sport24.az-a verdiyi müsahibədə 40 yaşlı mütəxəssis əvvəlcə “Qəbələ” -“Qarabağ” matçı barədə fikirlərini bölüşdü.\nHəmsöhbətimiz Kubok qarşılaşmalarının 90 yox, 180 dəqiqə oynandığını bildirdi: “Cütün taleyi iki oyunun nəticəsinə görə müəyyənləşir. Görünən bu idi ki, hər iki komanda həm çempionatı, həm də Kuboku düşünür. Bəli, “Qəbələ” ilk oyunda əlverışli nəticə əldə edib: həm qalib gəliblər, həm də qapılarının toxunulmazlığını qorumağı bacarıblar. Bu da bölgə təmsilçisinin finala yüksəlmək şanslarının az olmaması anlamına gəlir. Çünki “Qarabağ” digər “cəbhə”də də “Neftçi”ylə çempionluq mübarizəsi aparır. Zənnimcə, cavab görüşü daha maraqlı alınacaq”.\nBəs, Ağdam təmsilçisinə nə çatışmadı ki, daha sərfəli nəticəylə dönsün? Əliyevi dinləyək: “Deməzdim ki, çatmadı. Heyətdə müəyyən rotasiyalar edilmişdi. Bu da aydın məsələdir ki, komanda çempionatı da düşündüyü üçün edilib. Məncə, “Qarabağ” əsas diqqətini çempionluq mübarizəsinə yönəldib”.\nO ki qaldı bilavasitə ilk matçın yekun nəticəsinə... “Fikrimcə, burda başlıca rolu Ceyms Adeniyinin fərdi ustalıq səviyyəsi oynadı. Ancaq bu, ilk oyun idi. Düşünürəm ki, cavab qarşılaşmasında Qurban Qurbanov optimal heyətə şans tanıyacaq. Doğrudu, meydana çıxanlara da “əvəzedici” deməyə adamın dili gəlmir. İstər Rahil Məmmədov olsun, İstər Araz Abdullayev, istərsə də Qara Qarayev - bu uşaqların hamısı millinin üzvləridir. Sadəcə, son turlarda daha az oynayıblar. O ki qaldı cavab görüşünün gözlənilən ssenarisinə, fikrimcə, “Qəbələ” əsas diqqətini müdafiəyə yönəldəcək ki, qapısında qol görməsin. Hətta bunu etmək istəməsə də, “Qarabağ” məcbur edəcək. Bəli, ağdamlıların heyətində individual baxımdan yetərincə keyfiyyətli futbolçu olsa da, rəqib müdafiəyə oturanda, qol vurmaq çox çətin olur”.\nDaha sonra mütəxəssis qolsuz bərabərliklə nəticələnən “Sumqayıt” - “Zirə” matçına dair fikirlərini bölüşdü: “Bu cütlükdən favorit adı çəkmək çətindi. Düzdü, “Zirə” cavab oyununda evdə oynayacaq. Ancaq bunun meydan sahiblərinə əlavə üstünlük qazandıracağını düşünmürəm. Çünki əlavə üstünlük olması üçün tribunalarda 10-15 min azarkeş toplaşmalıdı. Ancaq həyətlərə nəzər saldıqda “Zirə”nin futbolçularının ustalıq səviyyəsinin daha üstün olduğunu söyləyə bilərəm. Bunula “Sumqayıt”ı kiçiltmək niyyətim yoxdu. “Kimyaçılar”da da oyunun taleyini həll etmək gücündə olan futbolçular var. Burda bir məqam da var ki, tərəddüd etməyimi şərtləndirir: “Zirə” stabil futbol oynamır. Məncə, bu cütlükdə şanslar bərabərdi”.\nİlk oyunda nə “Sumqayıt”, nə də “Zirə” çoxsaylı qol imkanı yaxalamadılar. Maraqlıdı, gənc mütəxəssis Sumqayıtdakı görüşün belə sönük keçəcəyini gözləyirdimi? Əliyev də bu matçdan narazı qaldığı gizlətmədi: “Fikrimcə, yarımfinala layiq oyun deyildi. “Sumqayıt”ın fərqlənmək üçün qonaqlardan daha çox imkanı oldu. Ancaq parlaq, aqressiv futbol görmədim. Hərçənd, evdə oynayan “Sumqayıt”a qol vurmaq lazım idi. Hər iki komanda əsas diqqətini qol buraxmamağa yönəltmişdi. Qol vurmaq istəyi isə arxa plana keçmişdi. Cavab görüşündə bir qol cütlüyün taleyini həll edə bilər”.\nSonda həmsöhbətimiz bir qədər təxribatçı - kimi finalda görmək istəyərdiniz - sualımızı da cavablandırdı: “Əlbəttə, kim layıqdirsə, o da olsun. Ancaq “Qarabağ” çempionluğa oynayır və istəyərdim ki, qızıl medalların taleyi son turda - “Neftçi” - “Qarabağ” görüşündə müəyyənləşsin. Bunu nəzərə alaraq, finalçının birinin “Qəbələ” olmasını istəyərdim. Digər cütlüyə gəlincə, bu komandaların heç biri Kubokun finalında iştirak etməyib. Hər birini finalda görmək xoş olardı”.\n11:26 “Krasnodar” – “Bazel” oyununa AFFA-nın iki rəsmisi təyinat aldı\n11:04 Millimizdə daha iki itki\n10:59 “Real”ın futbolçusu 6 həftə oynamayacaq\n10:34 “Qarabağ”ın legioneri 26 qat çempiona keçir\n10:05 “Qalatasaray”da daha bir ciddi itki\n09:48 Millimiz Slovakiya ilə üz-üzə\n09:34 Almaniya klubu yeni baş məşqçisini açıqladı\n09:16 Azərbaycan Ukraynaya qarşı\n09:00 Seçmə mərhələdə son oyun\n01:51 İspaniya 5, İtaliya 9 qolla qalib gəldi\n22:34 Yurçeviç slovaklardan aldıqları 1:5 hesablı məğlubiyyəti komandası üçün əlavə motivasiya sayır: "Niyə burda da nəticə qazanmaq olmasın?"\n22:27 Bəhlul Mustafazadə Slovakiyadan uğurlu nəticəylə dönmək istədiklərini açıqladı: "Hamşikdən bu cür kompliment eşitmək xoşdu"\n22:06 "İnter"in futbolçusu: "Bakıdakı 5:1 hesablı qələbənin təsadüfi olmadığını göstərməliyik"\n21:31 Azər Əliyevli “Ufa” Moskva “Lokomotiv”inə qalib gəldi\n20:00 Hapal millimizlə matçda bəxtə böyük ehtiyac görür: "Azərbaycan yığmasında tərəqqi göz önündədi, bu rəqiblə ehtiyatlı davranmalıyıq"\n19:40 Hamşik millimizlə sabahkı oyunu xüsusi sayır: "Azərbaycan güclü rəqibdi, bizdən başqa bütün oynadıqları rəqiblərə problem yaşadıb"\n19:32 Bundesliqa klubunda yeni baş məşqçi\n19:00 “Qarabağ”la oyuna hazırlıq başladı\n18:29 306 oyun, 8080 futbolçu\n18:00 Region Liqasında qələbə seriyası davam edən 3 komanda qaldı: İkiqat çempion "Uğur" darmadağınlardan doymur\n17:33 Kapitan dünya rekordu qırdı, milli komanda tarix yazdı\n17:18 Modriçin kitabı təqdim olundu\n16:56 “Qalatasaray”da 2 ciddi itki\n16:32 Bədavi Hüseynov "qapını möhkəm çırpmaq" istədiklərini bəyan etdi: "Sübut etməliyik ki, Bakıdakı 1:5 hesablı məğlubiyyət ağlasığmaz təsadüf idi"\n16:15 111 ilin ən yaxşı göstəricisi\n15:51 Remsi Azərbaycan kimi ölkələrlə səfərdə oynamağı həmişə çətin sayır: "Bakıda qazanmaq üçün hər şeyi etdik"\n15:25 Braziliya millisi dünya çempionu oldu\n15:00 Millimizlə qarşılaşma üçün açıqlanan heyətdən 3 futbolçu çıxarıldı\n14:41 "Yurçeviçlə belə qərara gəldik ki, növbəti təyyarə ilə Almaniyaya qayıdım"\n14:27 Milli karyerasını başa vurdu - 32 yaşında\n14:18 "Səbail"in legioneri 90 dəqiqə çıxış etdi, millisi uduzdu\n14:00 Renat Dadaşovla hava gəmisində: “Benfika”, “Sportinq”, “Portu” kimi nəhənglərə qarşı oynamaq - bu, tam fərqli səviyyədi”\n13:41 Millimizin rəqibinin düşərgəsində yeni futbolçu\n13:24 “Neftçi”nin futbolçuları Kosta Rikaya qarşı oynadılar\n13:00 “Zirə”nin futbolçusu millidə 22 dəqiqə oynadı\n12:42 “Qarabağ”ın futbolçusunun ilk qələbədə payı olmadı\n12:23 Yüksək Liqada 8-ci turun hakim təyinatları\n12:00 "40+ Liqa"da 2 rekord birdən: Turun yeganə heç-heçəsində "Sport24"dən əzmkarlıq nümunəsi\n11:44 Premyer Liqanın 12-ci turu rəqəmlərin gözü ilə\n11:22 “Liverpul”un futbolçusu millinin düşərgəsini tərk etdi\n10:31 Ukrayna millisindən tarixi nəticə\n10:00 "Bakcell Arena"dan Olimpiya Stadionunadək, Tsxadadzenin sabiq qapıçısından hazırkı qapıçısınadək\n09:14 Kamran Əliyevli “Ximki” 3 xalı 3 qolla qazandı\n01:48 Portuqaliya millisi AÇ-2020-də


Özbəkistanda 20 milyon dollara teleserial çəkiləcək - İki sahil\n27 may 2020 03:28 Bütün xəbərlər Haqqımızda Əlaqə\n08 oktyabr 2019 10:23\nÖzbəkistanda 20 milyon dollara teleserial çəkiləcək\nGələn il Özbəkistanda “Sultana” adlı tarixi televiziya serialının çəkilişlərinə başlanılacaq.\nAZƏRTAC xəbər verir ki, birinci mövsümdə çəkiləcək 6 hissənin büdcəsi 20 milyon dollardır. Sonra isə ikinci mövsümün büdcəsi tutulacaq və o da təxminən bu qədər olacaq.\n“Özbəkturizm” Dövlət Agentliyinin mətbuat xidmətinin yaydığı məlumata görə, bu fikirlər serialın çəkilişləri ilə bağlı Daşkənddə “Star Media” şirkətinin baş prodüseri Vladislav Ryaşin və onun tərəfdaşı, tanınmış Fransa-Amerika prodüseri Jan Şarl Levi ilə görüşdə səslənib.\nTarixi serialın çəkilişləri Səmərqənd, Buxara və Xivə şəhərlərində aparılacaq, aktyorların əksəriyyəti Hollivuddan gətiriləcək. Serial ingilis dilində səslənəcək, sonra özbək və digər dillərə tərcümə olunacaq. Hadisələr XVII əsrdə bu qədim şəhərlərdə cərəyan edir.\nAzərbaycanlı top modelin yaxta sərgüzəştləri\n22 may 2020 10:34


"Ev həbsi" şərtləri dəyişdirilə bilər » Arqument.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n"Ev həbsi" şərtləri dəyişdirilə bilər\n27-11-2017 19:10 / Bu xəbər 838 dəfə oxundu\nPrezident İlham Əliyevin Cinayət-Prosessual Məcəlləsinə düzəlişlər haqda qanun layihəsini parlamentə təqdim etdiyi bildirilir.\nDüzəlişlərin ev həbsinin tənzimlənməsinə aid olduğu deyilir.\n"Turan” Agentliyinin xəbərinə görə, Cinayət Prosessual Məcəlləsinin 163-cü maddəsinə (ev həbsi) əlavələr təklif olunub.\nXəbərdə vurğulanır ki, ev həbsinə məruz qalan şəxsə kütləvi tədbirlər təşkil etmək və onlarda iştirak etmək, məhkəmənin müəyyən etdiyi ərazini tərk etmək, müəyyən şəxslər ilə əlaqə yaratmaq qadağan olunur.\nAncaq narkomaniya, toksikomaniya və zöhrəvi xəstəliklərdən müalicə kursları keçməyə icazə verilir. Həmçinin müttəhimin üzərinə zəruri davranış və cəmiyyətdən qismən təcrid olunmanı təmin edən digər öhdəliklər qoyulur.\nŞəxs stasionar müalicədən ötrü yerləşdirilərsə müvafiq tibb müəssisəsi ev həbsinin icra olunduğu yer sayılır.\nQanun layihəsinin dekabrın 1-də Milli Məclisin plenar iclasına çıxarılacağı gözlənilir.\nEv dustaqlığı təqsirləndirilən şəxsin hüquqlarına həbsdə saxlanmadan və cəmiyyətdən tam təcrid edilmədən bir sıra məhdudiyyətlər qoyulmasıdır.\nHazırda qüvvədə olan qanunvericiliyə görə, ev dustaqlarına yaşayış yerindən tamamilə və ya müəyyən vaxtlarda çıxmağa qadağa qoyulması mümkündür. Habelə onun telefon danışıqları, poçt göndərişləri və müəyyən şəxslərlə ünsiyyət saxlaması məhdudlaşdırıla bilər.\nBundan başqa, qanunvericilik onlara elektron nəzarət vasitələri tətbiq etməyə imkan verir.


“Gənclik müharibədə də, rəqəmsal dünyada da öz sözünü deyir”\nDüşmənə məxsus daha 2 "Smerç" məhv edildi - VİDEO\naccess_time16/10/2020 16:07 folder_openCəmiyyət\n“Yüksək etiketə, ali dəyərlərə və milli ideyaya malik gənclik formalaşıb”\nİki həftədir, Dağlıq Qarabağda gedən müharibə ilə bağlı gənclərin aktivliyi göz önündədir. Hazırda döyüşlər təkcə ön cəbhədə deyil, həm də arxa cəbhədə aparılır. Əlbəttə, qəhərman oğullarımız ön cəbhədə gecəsini gündüzünə qataraq, sinələri düşmən gülləsinə sipər edib, vətənimizin keşiyində dayanırlar. Özü də möhkəm dayanırlar. Bununla yanaşı, arxa cəbhədə də media nümayəndələri qələmlərini süngüyə çevirib, müzəffər ordumuza informasiya dəstəyi göstərir. Çünki Azərbaycan vətən müharibəsi aparır. Bu müharibədə isə hər kəs ilk növbədə vətəndaşlıq borcunu yerinə yetirib “əlini daşın alıtna qoymalıdır”.\nƏlbəttə, vətənin bütövlüyü uğrunda nəinki “əlini daşın altına qoyan” qan töküb, can alıb, can verən gənclərimiz var və olacaq da. Heç kimə sirr deyil ki, bütün bunlar illərdir ölkəmizdə vətənpərvərlik və milli məfkurənin təbliğinə dair aparılan maarifçi işin, fəaliyyətin təzahürüdür.\nMövcud vəziyyətlə bağlı “Sherg.az”a danışan etiket üzrə mütəxəssis Günel İbrahim də bildirib ki, Azərbaycan öz tolerantlığı ilə seçilən ölkədir:\n“Azərbaycan gəncliyinin özəlliyi odur ki, onlar tolerantlığı, ədalət prinsipi ilə böyüyən və milli dəyərləri dünyəvi standartlar üzərində formalaşdırmağı bacarır. Bu gün ölkəmiz müharibəni yüksək ədalətlə, Cenevrə konvensiyasına uyğun və müharibə etiketi çərçivəsində aparır.\nAzərbaycan gəncliyi öz torpağı uğrunda müharibəyə hər zaman hazırdır. Hüquqi sənədlər içərisində elə bir tarix, elə bir hadisə yoxdur ki, Azərbaycan gəncliyinin hər hansı terror, aqressiyası orada göstərilsin. Azərbaycan gəncliyinin bu gün müharibədə iştirak etmək istəyi sadəcə ölkəsini qorumaq, öz vətəninə sadiq qalmaq, Azərbaycan gələcəyinə sağlam, bütöv Azərbaycanötürmək istəyidir.\nBu gün sosial şəbəkələrdə Azərbaycan gəncliyinin hazırlığının, cənab prezidentin ətrafında toplanmasının və ideya birliyinin bəxş etdiyi qürur hisslərini yaşayıram. Yüksək etiketə, ali dəyərlərə və milli ideyaya malik gənclik formalaşıb.\nDünən sosial şəbəkələrdə bir çox yerlərdən tanımadığım insanlar informasiya paylaşımında o qədər etik normalar və sürətli təbliğat kampaniyası aparırdı ki, bir çox həştəqlərdə birinciliyi əldə edə bildik.\nHəmin iş hər hansı xüsusi layihə çərçivəsində həyata keçirilməyib. Bu, təşkilatlanmış Azərbaycan gəncliyinin düşüncəsi idi. Gənclər yalnız müharibədə deyil, rəqəmsal dünyada da öz sözünü dedi, deyir. Azərbaycan öz torpağında, vətən uğrunda müharibəyə də, sülhməramlı olmağa da hazırdır. Hər iki halda da insanlığa qarşı ədalətsizlik göstərmədən bunu davam etdirəcəyinə inanıram.\nTəbii ki, Azərbaycan gənci Ali Baş Komandan, Prezident İlham Əliyevin əmrinə müvafiq olaraq hərəkət edəcəyini düşünür, bilir və istəyir”.


Almaq Portativ Vjoycar Tk05gse 3g Və Gps Tracker Ilə 5000 Mah Batareya Güclü Maqnit Sərbəst Izlemek üçün Platforma Proqram App - Çıxış / Xaricdetehsil.news\nPortativ VJOYCAR TK05GSE 3G və GPS tracker ilə 5000 mah batareya güclü maqnit sərbəst izlemek üçün platforma proqram app\n﷼3 957 869 ﷼3 364 189\nEtiketlər: İzlemek Üçün Proqram, 3G və GPS tracker, GPS tracker, Ucuz izlemek üçün proqram, Yüksək keyfiyyətli 3G, GPS tracker, Çin GPS Tracker təchizatçılar.\nDiqqət: PLS almaq VJOYCAR(VJOY) orijinal GPS tracker ilə yeganə rəsmi mağazası Xaricdetehsil.news:\nOdur ki, biz satış üçün deyil, yalnız məhsul, həm də xidmət edir . Xahiş edirik добросердечно təklif sizin "sifariş nömrəsi" əgər sizə yardım lazım olduqda confıg, istifadə və ya bizim ixtisaslı satış sonrası xidmət etməyə hazırıq sizin üçün bütün vaxt, zaman. Məhsul Foto Qalereya\nMəhsulun yüksək Сид 1)işləyə bilər dünyada:texnologiyaları HSDPA/UMTS standartı/kənar/GPRS/GSM; UMTS1900/850/2100/900 Mhz; gsm850 növü/900/1800/1900 Mhz 2)böyük batareya 5000mAh ; 3)güclü maqnit ehtiyac yoxdur peşəkar quraşdırma,iqtisadi cəhətdən səmərəli; 4)aşağı istehlak və növ yuxu rejimi, xilas güc, длинняя batareya həyat; 5)müdafiə oğurluq: daxili hərəkət sensoru,o, sms göndərmək və ya zəng bildiriş aşkar edildikdə hərəkəti; 6)Geo-hasar,o olacaq bildiriş göndərmək də nə vaxtsa çıxa əvvəlcədən выставиться hasar; 7)asan GSM SMS baxın ilə küçə adı SMS mətn; 8)pulsuz web izleme platforma xidmət: yoxdur aylıq və ya illik subciption, pulsuz əbədi; 9)dəstək üçüncü tərəf pulsuz proqram,məsələn, gpsgate,трассеров,şirkət Gurtam,ГСП-server,gpswox,ГСП-iz; 10)aradan sensor qarşısını almaq üçün onun süqutu ilə nəqliyyat vasitələrinin, əvvəlcədən xəbərdarlıq etmədən; əsasən xüsusiyyətləri 1) 5000mAh литиевую batareya; 2) Payız-bildiriş sensor quraşdırılmış; 3) suya davamlılıq İPX7 suya; 4) super maqnetik quraşdırılmış; 5) ani siqnal zəng və ya SMS xəbərdarlıq üçün anti-oğurluq aşkar avtomobil köçürülüb zaman; WCDMA və GPS tracker dəstəkləyir çox Rejimləri şəbəkə HSDPA/UMTS standartı/kənar/GPRS/GSM; UMTS1900/850/2100/900 Mhz; gsm850 növü/900/1800/1900 Mhz; daxili keşikçi timer prosessor qarşısını almaq üçün uğursuzluq sistemi; daxili hərəkət sensoru enerjiyə qənaət etmək üçün; ölçüsü: 120*59*30 (mm) NQ:0.25 kq Hardware öyrətmək dəqiqləşdirilməsi GPRS modulu: MTK 6261 sıra квада; WCDMA dəstəyi ilə HSDPA/UMTS standartı/edge/GPRS/GSM və UMTS1900/850/2100/900 Mhz,gsm850 növü/900/1800/1900 Mhz gücü: Doldurulan litium-polimer batareya daxili vibrasiya/motion algılama GPS: var-Блокс g7020 chip-ct, 50 kanalları antenna: daxili mövqeyi dəqiqliyi: >=5d həssaslıq: baxın: (P)c161 репроектора db, soyuqdəymə başlayır: (P)C148 db, isti başlayır: (P)С156 db soyuq başla: a-GPS: AssistNow online və AssistNow offline xidmət edir. Siyahısı xüsusiyyətləri: SMS-komandanın siyahısı komanda funksiyası təsviri APN ayarları *isə apn*аххх*адррес bxxx*CXXX* bu komanda adı müəyyən access point operator. Адррес bxxx aiddir istifadəçi adı CXXX aiddir password. məsələn,*isə apn*cmnet* qurma\n*+1XXXXXXXXXXXX* +1 aiddir kodu ölkə. ХХХХХХХХХХХХ-bu mobil telefon nömrəsi. Əmin olun ki, ölkə kodu daxil edilir və 0-heç bir tələb qarşısında bir nömrəli mobil telefon məsələn,*master*123456*+8613621925935* dəyişiklik parol *parol*654321* orijinal, u mənim parol 123456. 654321 aid yeni parol. Вибрационная həssaslıq qəbulu *həssas*1-5* 1 ən həssas, 5 ən. Default dəyəri-1. Hərəkət siqnalı *callalert* zaman zəng назовет master sayı 2 dəfə hərəkət edəcək aşkar edildikdən sonra 3 dəqiqə olmadan hərəkət. *smsalert* SMS-bildiriş göndəriləcək master nömrəsi aşkar edildikdə hərəkatının sonra 2 dəqiqə olmadan hərəkət. *alertoff* bir başa zəng/SMS bildiriş dövrdə hərəkatının siqnallar *continuousalert* 0-23*0-23*\nCihaz olacaq funksiyasını yandırmaq siqnal Narahatlıq hərəkatının təyin edilmiş müddət qeyd: yalnız TK05 TK10 TK20 Tk15 var bu xüsusiyyət . *periodlocateoff*\nSon dövrün hərəkət siqnallar Qeyd: yalnız TK05 TK10 TK20 Tk15 var bu xüsusiyyət . MMC-nin sorğu tapmaq ** son məlumat eni enlem, boylam, tarix, vaxt və reytinqinin. Sorğu ünvanı *locateaddress* ünvanı haqqında məlumat, cari yeri. Google axtarış xəritədə *locatemap* keçid Google maps ilə cari yeri real vaxt takip *routetrack*1-99* 1-98 təqdim saat yığılmış məlumatların 99 həmişə. məsələn,*routetrack*1* (routetrack,rsampling və rupload yalnız məlumat yüklemek üçün zaman cihaz hərəkət edir.) İnterval seçmə *rsampling*1-999* təqdim edir 1-999 saniyə məlumatların toplanması interval, default 10 saniyə. məsələn,*rsampling*10* (routetrack,rsampling və rupload yalnız məlumat yüklemek üçün zaman cihaz hərəkət edir.) İnterval upload *rupload*60-999* 60-999 edir saniyə upload məlumat interval, default 60 saniyə ərzində, minimal dərəcəsi az olmamalıdır 60. *rupload*60* (routetrack,rsampling və rupload yalnız məlumat yüklemek üçün zaman cihaz hərəkət edir.) Birdən ilə real vaxt *routetrackoff* xüsusiyyət sonuna routetrack. Yoxlamaq ünvanı *yoxlamaq üçün*0-99* sizin hər saat. 0-99 təqdim saat interval upload məlumat kimi default *yoxlamaq üçün*0* məsələn, *yoxlamaq üçün*1* (Qeydiyyat və checkm upload data zaman cihaz kimi, stasionar və hərəkət edən.) *checkm*10-99* watch dəqiqə. 5-99 edir protokol boşaltma məlumat interval, məsələn,*checkm*10* (yoxlama və checkm upload data zaman cihaz, həm stasionar, həm də hərəkət.) *qeyd* / *yoxlanılması*0* yoxlama funksiyaları izleme\nProqram: Aktiv,nəqliyyat vasitələrinin,qayıqlar,insan,kurdeşen,seyf,konteyner və s\nİnstalyasiyası: Maqnit,azad peşə quraşdırma,səmərəli\nUnikal Dizayn: 5000mAh böyük batareya suya GPS tracker\nProtokol Əlaqələr : İctimaiyyətin birləşdirmək,GPS avadanlığı ilə sizin server\nDəstək: gpsgate,трассеров,şirkət Gurtam,ГСП-server,gpswox,ГСП-iz\nŞirkət GSM SMS tracker: Ola bilər cavab küçə adı mobil telefon vasitəsilə SMS\nModel Adı : GPS tracker TK05G TK05GSE 3Г\nBoy Malın : 120*30*59мм\nFirma Adı : VJOYCAR\nPayız/Vibrasiya/Hərəkət/Yığcam Sensor: Tikilmiş,anti-oğurluq avtomobil\nHasar geo : İnşa\nTezliyi: UMTS1900/850/2100/900 Mİ ƏQLİ ETİRAZ EDİR\nVeb-GPRS izleme: Pulsuz web-səhifə əsasında GPS izleme proqram


Rusiya Cənubi Osetiya və Abxaziyanın müstəqilliyini tanıdı\n2021, 14 Aprel, çərşənbə, Bakı vaxtı 04:00\nAvqust 26, 2008\nDmitri Medvedev separatçıların liderləri Eduard Kokoytı və Sergey Baqapşla, 14 avqust 2008\n«Abxaziya və Cənubi Osetiyanın müstəqilliyinin Rusiya tərəfindən birtərəfli şəkildə tanınması Avropa Şurasına onun kimi üzv olan digər dövlətin ərazi bütövlüyünü pozur. Bu addım qeyd olunan iki regionun gələcək statusu haqqındakı mübahisələrin danışıqlar yolu ilə həll edilməsi perspektivlərinə təhlükə yaradır».\nAvropa Şurasının baş katibi Terri Devis belə deyib. Onun sözlərinə görə, Rusiya hər iki yoldan istifadə edə bilməz:\n«Əvvəllər Rusiya ərazi bütövlüyü prinsipini ciddi şəkildə dəstəkləyirdi. Bu prinsipə zidd olaraq Abxaziya və Cənubi Osetiyanın tanınması ilə bağlı verilən qərar istənilən obyektiv müşahidəçini təəccübləndirməlidir. Bu qərarın başlıca qurbanı isə Rusiya Federasiyasının beynəlxalq etibarıdır. Ruslar beynəlxalq qanundan ancaq özləri istədikləri vaxt istifadə edə bilməzlər»\nBöyük Britaniyanın Xarici İşlər naziri Devid Milibend «Rusiyanın Gürcüstana təcavüzünə» qarşı geniş beynəlxalq koalisiya yaradılmasını təklif edib.\nRusiyanın Xarici İşlər naziri Sergey Lavrov isə bildirib ki, Abxaziya və Cənubi Osetiyanın tanınmasından sonra Rusiyanın beynəlxalq təcridindən ehtiyat etmir. Onun fikrincə, hadisələrin belə inkişafı heç də «dünyanın axırı» deyil.\nABŞ-ın Dövlət katibi Kondoliza Rays isə deyib ki, Rusiyanın «qiyamçı gürcü regionlarının» - Abxaziya və Cənubi Osetiyanın müstəqilliyini tanıması haqda qərarı «hüznlü» addımdır.\nBu arada ATƏT-də Rusiyanın qərarını pisləyib. «Cənubi Osetiya və Abxaziyanın müstəqilliyinin tanınması ATƏT-in fundamental prinsiplərini pozub. ATƏT bütün üzv ölkələri, o cümlədən Rusiya başqa dövlətlərin suverenliyi və ərazi bütövlüyünə hörmət etməlidir», - deyə ATƏT-in hazırkı sədri, Finlandiyanın Xarici İşlər naziri Aleksandr Stubbun bəyanatında bildirilir.\nPrezident D. Medvedev Abxaziya və Cənubi Osetiya ilə dostluq haqda saziş imzalanana qədər Rusiyanın Müdafiə Nazirliyinə bu respublikaların ərazilərində asayişi təmin etməyi tapşırıb.\nMedvedev həmçinin, Rusiyanın Xarici İşlər Nazirliyinə Suxumi və Sxinvali ilə diplomatik münasibətlərin qurulmasını tapşırıb.\nGürcüstan Rusiyanın qərarını «aşkar ilhaqçılıq» sayıb. Bunu Dmitri Medvedevin iki respublikanın müstəqilliyini tanımaq haqda çıxışından dərhal sonra Gürcüstanın Xarici İşlər nazirinin müavini Qiqa Bokeriya bəyan edib.\nRusiyanın qərarından bəzi Qərb ölkələri də kəskin narazılıq bildiriblər. Böyük Britaniya bunu «qəti surətdə qəbuledilməz», Fransa isə «təəssüfə layiq hərəkət» adlandırıb. Almaniya kansleri Angela Merkel bir daha Gürcüstanın ərazi bütövlüyü prinsipinə sadiqliyini bildirib.\nAvropa Komissiyası isə bəyan edib ki, Moskvanın bu qərarı BMT-nin Gürcüstanın bütün əraziləri üzərində suverinliyini vurğulayan qətnamələri ilə ziddiyyət təşkil edir.\nRusiya Cənubi Osetiya və Abxaziyanın müstəqilliyini tanıdı. Rusiya prezidenti Dmitri Medvedev bununla bağlı müvafiq sərəncam imzalayıb. Dövlət başçısının bəyanatını ölkə televiziyası yayımlayıb.\n«Osetin və abxaz xalqının azad iradəsini nəzərə alaraq…mən Rusiya Federasiyasının Cənubi Osetiyanın və Abxaziyanın müstəqilliyini tanıması haqda sərəncam imzalamışam», - deyə Medvedev bildirib.\nRusiya prezidenti deyib ki, «Saakaşvili özünün siyasi vəzifələrinin həlli üçün soyqırımını seçib. Rusiya abxaz və osetin xalqının məhvinin qarşısını alıb…Rusiya dözüm və səbr nümayiş etdirib. Dəfələrlə danışıqlara qayıtmağa çağırıb», - deyən Medvedev əlavə edib ki, bu çağırışlara nə NATO, nə də BMT-də məhəl qoyulmayıb.\nAvqustun 25-də Rusiya parlamentinin hər iki palatası Cənubi Osetiya və Abxaziyanın müstəqilliyinin tanınması ilə bağlı prezidentə müraciət qəbul etmişdi.


09 okt 2020, 15:15\nYeniavaz.com xəbər verir ki, bu barədə bu gün ictimaiyyətə təqdim edilmiş Bakının Baş Planında qeyd edilib.\n“Bunlarla yanaşı, Heydər Əliyev Beynəlxalq Hava Limanına yeni dəmir yolunun çəkilməsi, Heydər Əliyev Beynəlxalq Hava Limanından Yeni Suraxanı və Binə qəsəbələrinə doğru uzanan yeni dəmiryol xəttinin inşası, o cümlədən Hövsan dəmiryol stansiyasının fəaliyyətinin bərpası nəzərdə tutulur. Şəhər mərkəzinin yarımadanın şimal istiqaməti ilə birbaşa dəmiryol bağlantısının təmin edilməsi və dəmiryol nəqliyyatının əhatə dairəsinin genişləndirilməsi məqsədilə 2040-cı ilədək yeni “Binəqədi-Mehdiabad-Fatmai-Pirşağı” dəmiryolu dəhlizinin yaradılması planlaşdırılır. 2040-cı ilədək Abşeron yarımadası üzrə dəmiryol şəbəkəsinin ümumi uzunluğunun 198 km-dən 280 km-ə, stansiyaların sayının isə 26-dan 55-ə çatdırılması nəzərdə tutulur. Hazırda şəhər ərazisində bir sıra istifadə olunmayan dəmiryol təhkim zolağı və istifadə olunmayan yük xətləri vardır. Qeyd olunan mövcud infrastruktur yenidən aktivləşdirilə və “tramvay-elektrik qatarı” sisteminin tətbiqində bu infrastruktur imkanlarından istifadə oluna bilər”, - məlumatda qeyd edilib.\n21 iyn 2021, 12:43 202\n21 iyn 2021, 12:28 185\n21 iyn 2021, 12:24 206\n21 iyn 2021, 12:10 182\n21 iyn 2021, 10:41 223\n21 iyn 2021, 09:12 412\n20 iyn 2021, 20:08 1318